recursal/SuperWikiNEXT-32B huggingface dataset:
**ဦးအောင်နိုင်ဦး** သည် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၂) ပြည်ထောင်စုဝန်ကြီး ဖြစ်သည်။

သူသည် ပြည်ထောင်စုအစိုးရအဖွဲ့ရုံးဝန်ကြီးဌာန (၁) ပြည်​ထောင်စုဝန်ကြီး ၊ စီးပွားရေးနှင့် ကူးသန်းရောင်းဝယ်ရေး ဝန်ကြီး နှင့် ရင်းနှီးမြှုပ်နှံမှုနှင့်နိုင်ငံခြားစီးပွားဆက်သွယ်ရေးဝန်ကြီး များအဖြစ် ​ဆောင်ရွက်ခဲ့သူဖြစ်သည်။  သူသည်စစ်တပ်အရာရှိဟောင်းဖြစ်ပြီး ၂၀၀၀ ခုနှစ်တွင် ပြည်သူ့ဝန်ထမ်းအဖြစ် ပြောင်းလဲခဲ့ပြီးအဓိကကျသော ကုန်သွယ်ရေးနှင့် ကူးသန်းရောင်းဝယ်ရေး ရာထူးများတွင် တာဝန်ထမ်းဆောင်ခဲ့သည်။

တာဝန်ထမ်းဆောင်မှု
-----------------

အောင်နိုင်ဦးသည် ဝိဇ္ဇာဘွဲ့ရ ဖြစ်သည်။  မြန်မာတပ်မတော်တွင် ၁၉၈၁ ခုနှစ်မှ ၂၀၀၀ ပြည့်နှစ်အထိ တာဝန်ထမ်းဆောင်ခဲ့သည်။ ၂၀၀၀ ပြည့်နှစ်မှ ၂၀၀၅ ခုနှစ်အကြားတွင် စီးပွားရေးနှင့် ကူးသန်းရောင်းဝယ်ရေးဝန်ကြီးဌာနတွင် မြန်မာ့စိုက်ပျိုးရေးခြံထွက်ပစ္စည်းရောင်းဝယ်ရေးဌာနတွင် လက်ထောက်အထွေထွေမန်နေဂျာအဖြစ် တာဝန်ထမ်းဆောင်ခဲ့သည်။  ၂၀၀၆ ခုနှစ်မှ ၂၀၁၀ ခုနှစ်အထိ ဝန်ကြီးဌာနများရုံးရှိ ဌာနာများတွင် လက်ထောက်ညွှန်ကြားရေးမှူးအဖြစ် တာဝန်ထမ်းဆောင်ခဲ့သည်။ ၂၀၁၀ ခုနှစ်မှ ၂၀၁၁ ခုနှစ်အထိ နယ်စပ်ကုန်သွယ်ရေးဦးစီးဌာနတွင်လည်းကောင်း၊ ၂၀၀၁၁ ခုနှစ်မှ ၂၀၁၂ ခုနှစ်အထိ ရင်းနှီးမြှုပ်နှံမှုနှင့်ကုမ္ပဏီများ ညွှန်ကြားမှု ဦးစီးဌာန (DICA)တွင်လည်းကောင်း တာဝန်ထမ်းဆောင်ခဲ့သည်။ 

၂၀၁၂ မှ ၂၀၁၉ ခုနှစ်အကြာတွင် ရင်းနှီးမြှုပ်နှံမှုနှင့်ကုမ္ပဏီများညွှန်ကြားမှုဦးစီးဌာန၏ ညွှန်ကြားရေးမှူးချုပ်အဖြစ် ရာထူးတိုးမြှင့်ခံခဲ့ရသည်။ ၂၀၁၉ ခုနှစ် မတ်လ ၂၉ ရက်နေ့တွင် ရင်းနှီးမြှုပ်နှံမှုနှင့်နိုင်ငံခြားစီးပွားဆက်သွယ်ဌာနသို့ ညွှန်ကြားရေးမှူးချုပ်အဖြစ် ပြောင်းရွှေ့ခဲ့သည်။ ၂၀၁၉ ခုနှစ် ဧပြီလတွင် ဝန်ကြီးဌာန အမြဲတမ်းအတွင်းဝန်အဖြစ် ခန့်အပ်ခြင်းခံခဲ့ရသည်။

တပ်မတော်ဦးဆောင်သည့် စစ်အာဏာသိမ်းမှု တွင် ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန ဝန်ကြီးအဖြစ် ၂၀၂၁ ခုနှစ် ဖေဖော်ဝါရီလ ၁ ရက်နေ့တွင် ခန့်အပ်ခံခဲ့ရသည်။

ပုဂ္ဂိုလ်ရေးဘဝ
--------------

ဦးအောင်နိုင်ဦးသည် အိမ်ထောင်သည်တစ်ဦးဖြစ်ပြီး သမီးနှစ်ယောက်ရှိသည်။

ကိုးကား
-------

1. ↑  ၂၀၂၂ ခုနှစ်၊ ဧပြီလ (၂၂) ရက်ထုတ် အတွဲ (၇၅) ၊ အမှတ် (၁၆) ပြန်တမ်းစာစောင်။
2. ↑  ရေချုပ် အပါအဝင် ဗိုလ်ချုပ်တချို့ အပြောင်းအလဲဖြစ်။ *BBC Burmese* (၈ ဇန်နဝါရီ ၂၀၂၄)။  ၈ ဇန်နဝါရီ ၂၀၂၄ တွင် ပြန်စစ်ပြီး။
3. 1 2  Tatmadaw names new govt officials (2021-02-01)။ 1 February 2021 တွင် မူရင်းအား မော်ကွန်းတင်ပြီး။  2 February 2021 တွင် ပြန်စစ်ပြီး။
4. ↑  Aung Naing Oo။
5. ↑  U Aung Naing Oo။ 10 September 2019 တွင် မူရင်းအား မော်ကွန်းတင်ပြီး။  2 February 2021 တွင် ပြန်စစ်ပြီး။
6. ↑  U Aung Naing Oo leaves DICA for a new role (2019-04-03)။ 19 February 2021 တွင် မူရင်းအား မော်ကွန်းတင်ပြီး။  2 February 2021 တွင် ပြန်စစ်ပြီး။
7. ↑  Myanmar’s Health Minister Resigns After Military Takeover (in en-US) (2021-02-01)။
ဖယ်လ်ဖန်ကျွန်းကိုပြသထားသည့် ထရပ်ခ်ပင်လယ်သန္တာအိုင်မြေပုံ
**ဖယ်လ်ဖန်** သည် မိုက်ခရိုနီးရှား ဖက်ဒရယ်ပြည်ထောင်စု ရှိ ချုခ် ပင်လယ်သန္တာအိုင် ၏တတိယအကြီးဆုံး လူနေသောကျွန်းဖြစ်သည်။ ဧရိယာ ၁၃.၂ စတုရန်းကီလိုမီတာ နှင့် လူဦးရေ ၃,၀၀၀ ခန့် (၁၉၈၀ခုနှစ်နောက်ဆုံးသန်းခေါင်စာရင်း)ရှိပြီး ချုခ်ပြည်နယ်၏ ဒုတိယအကြီးဆုံး ဒေသန္တရအုပ်ချုပ်ခွင့်ရ မြို့ဖြစ်သည်။ ကျွန်း၏မြောက်ဘက်ပိုင်းသည် တောင်ကုန်းများဖြစ်ပြီး အမြင့်ဆုံးတောင်သည် ပင်လယ်ရေမျက်နှာပြင်အထက် ၂၉၈ မီတာတွင် ဖြစ်သည်။

ပညာရေး
------

ချုခ်ပြည်နယ် ပညာရေးဝန်ကြီးဌာနသည် အစိုးရကျောင်းများကို စီမံလည်ပတ်လျက်ရှိသည်။

နော်မွေးနီးယပ်စ်‌တောင်ပိုင်း အထက်တန်းကျောင်းသည် ဖယ်လ်ဖန်ကျွန်းပေါ်တွင်ရှိသည်။

ကိုးကား
-------

1. ↑  "V6AK Radio Broadcast Station about to restore normal operation arrangements Archived 2016-10-01 at the Wayback Machine.." Press Release #0312-10. Palikir, Pohnpei – FSM Information Services. March 23, 2012. "The other two projects are the Mwaan Elementary School on Weno Island and the Southern Namoneas High School on Fefen Island."

ပြင်ပလင့်များ
-------------

* မိုက်ခရိုနီးရှားကျွန်းများ လမ်းညွှန် Archived 19 January 2021 at the Wayback Machine.

ကိုဩဒိနိတ်: 07°20.41′N 151°50.31′E﻿ / ﻿7.34017°N 151.83850°E﻿ / 7.34017; 151.83850
**မော်ရီတေးနီးယားနိုင်ငံ** ၏ တရားဝင်အမည်မှာ မော်ရီတေးနီးယား အစ္စလာမ် သမ္မတနိုင်ငံဖြစ်ပြီး အနောက်အာဖရိက မာဂရက်ဘ် ဒေသတွင် ရှိသော နိုင်ငံဖြစ်သည်။ အနောက်ဘက်တွင် အတ္တလန္တိတ် သမုဒ္ဒရာ၊ မြောက်ဘက်တွင် အနောက်ဆဟာရ နိုင်ငံ၊ အရှေ့မြောက်ဘက်တွင် အယ်လ်ဂျီးရီးယားနိုင်ငံ၊ အရှေ့ဘက်နှင့် အရှေ့တောင်ဘက်တွင် မာလီနိုင်ငံ နှင့် အနောက်တောင်ဘက်တွင် ဆီနီဂေါနိုင်ငံ တို့က ဝန်းရံထားသည်။ ယခင် ရောမတို့၏ ဒေသ မောရီတေးနီးယားကို အစွဲပြု၍ အမည်မှည့်ခေါ်ထားခြင်း ဖြစ်သည်။ သို့သော်လည်း ယခု မော်ရီတေးနီးယား ဒေသသည် ယခင်ဒေသ၏ အနောက်တောင်ပိုင်း အလွန်ကွာလှမ်းသော နေရာတွင် ရှိသည်။ မြို့တော်နှင့် အကြီးဆုံးမြို့မှာ အတ္တလန္တိတ် ကမ်းရိုးတန်းပေါ်တွင် ရှိသော နွပ်ချောက်မြို့ ဖြစ်သည်။

မော်ရီတေးနီးယားနိုင်ငံ၏ အရပ်သားအစိုးရကို ၂၀၀၈ ခုနှစ် ဩဂုတ်လ ၈ရက်တွင် ဗိုလ်ချုပ်ကြီး မိုဟာမက် အောက် အက်ဘ်ဒယ် အာဇစ် ဦးဆောင်သော စစ်အာဏာသိမ်းမှုဖြင့် ဖယ်ရှားခြင်း ခံခဲ့ရသည်။ ၂၀၀၉ ဧပြီလ ၁၆ ရက်တွင် ဗိုလ်ချုပ်ကြီး အာဇစ်သည် စစ်တပ်မှ နုတ်ထွက်ပြီး ဇူလိုင်လ ၁၉ရက် ရွေးကောက်ပွဲတွင် သမ္မတ အဖြစ် ဝင်ရောက် ယှဉ်ပြိုင် အရွေးခံကာ အနိုင်ရခဲ့သည်။ မော်ရီတေးနီးယားနိုင်ငံတွင် ၂၀ ရာခိုင်နှုန်းသော ပြည်သူတို့သည် တစ်နေ့လျှင် အမေရိကန် ဒေါ်လာ ၁.၂၅ ဒေါ်လာထက်နည်းသော ဝင်ငွေဖြင့် ရပ်တည် နေထိုင်ကြသည်။

ကိုးကား
-------
ကာတီရှန်း အမှတ်ချအိမ် (Cartesian coordinate system) အားဖြင့် ဖော်ပြရလျှင် {\displaystyle \mathbf {F} =F\_{x}\mathbf {i} +F\_{y}\mathbf {j} +F\_{z}\mathbf {k} } ဟူသည်က သင့်လျော်သော ဗှတ္တာစက်ကွင်း တစ်ခုဖြစ်လျှင် ∇ · **F** ဟူသည်မှာ ၎င်းဗှတ္တာစက်ကွင်း၏ **ဖြာတိုးနှုန်း** (အင်္ဂလိပ်: **divergence**) ဖြစ်သည်။

{\displaystyle \operatorname {div} \mathbf {F} =\nabla \cdot \mathbf {F} =\left({\frac {\partial }{\partial x}},{\frac {\partial }{\partial y}},{\frac {\partial }{\partial z}}\right)\cdot (F\_{x},F\_{y},F\_{z})={\frac {\partial F\_{x}}{\partial x}}+{\frac {\partial F\_{y}}{\partial y}}+{\frac {\partial F\_{z}}{\partial z}}.}
ဒက်လ် လုပ်ဆောင်ချက် (del operator; ∇) နှင့် ဗှတ္တာတစ်ခုထံမှ အစက်ချမြှောက်လဒ် (en:dot product) တွက်ထုတ်ထားခြင်း ဖြစ်၍ **ဖြာတိုးနှုန်း (divergence)** ဆိုသည်မှာ ကိန်းထီးရလဒ်ကို ဖော်ဆောင်နေမည် ဖြစ်၏။

 A vector field with diverging vectors, a vector field with converging vectors, and a vector field with parallel vectors that neither diverge nor convergeဗှတ္တာစက်ကွင်း (vector field) အမျိုးမျိုးမှ **ဖြာတိုးနှုန်း (divergence)** တန်ဖိုးအဖုံဖုံ ထွက်ပေါ်ပုံ။ ဗဟိုမှ ဆန့်ဖြာထွက်နေသော ဗှတ္တာများ ဖြစ်လျှင် ဖြာတိုးနှုန်းမှာ အပေါင်းတန်ဖိုး၊ ဗဟိုသို့ စုဆုံဝင်နေသော ဗှတ္တာများ ဖြစ်လျှင် ဖြာတိုးနှုန်းမှာ အနုတ်တန်ဖိုး၊ ဆန့်ဖြာခြင်း-စုဆုံခြင်း ကင်းလျှင် ဖြာတိုးနှုန်းတန်ဖိုးမှာ သုည အသီးသီး ဖြစ်အံ့။
{\displaystyle \nabla \!\cdot (\mathbf {V} (x,y))={\frac {\partial \,{V\_{x}(x,y)}}{\partial {x}}}+{\frac {\partial \,{V\_{y}(x,y)}}{\partial {y}}}}
*သီးခံခြင်း'* Patience (or) forbearing သည် မင်္ဂလသုတ် တွင် ပါဝင်သည်။ ကမ္ဘာသူ ကမ္ဘာသား သတ္တဝါအားလုံးတို့အား ချမ်းသာကိုပေးတတ်သော မင်္ဂလာတရားဖြစ်သည်။ သီးခံခြင်း(Khandi) တရားသည် ကမ္ဘာ့ မင်္ဂလာတရား ဖြစ်သည်။ 

မင်္ဂလသုတ် မြန်မာပြန်တွင်
"အို... နတ်သား... သည်းခံတတ်ခြင်း၊ သူတော်ကောင်းတို့က ဆုံးမသည့်စကားကို နာယူလွယ်ခြင်း၊ သူတော်ကောင်းရဟန်းပုဏ္ဏားတို့အား ဖူးမြင်ရခြင်း၊ အခါအခွင့်သင့်တိုင်း တရားဆွေးနွေး မေးမြန်းခြင်း၊ ဤတရားလေးပါးကိုလည်း မြတ်သော မင်္ဂလာ ဟူ၍ သင် မှတ်သားဦးလော့ (ခန္တီစ သောဝစဿတာ၊သမဏာနဉ္စ ဒဿနံ၊ကာလေန ဓမ္မသာကစ္ဆာ၊ဧတံ မင်္ဂလ မုတ္တမံ"ဟူ၍**ဗုဒ္ဓမြတ်စွာဘုရား**ကမိန့်ဆိုခဲ့သည်။

မင်္ဂလသုတ် သည် ဗုဒ္ဓ မြတ်စွာဘုရား ၏ လူမှုကျင့်ဝတ်များဆိုင်ရာ သဘောထားများကို လေ့လာလိုလျှင် ချန်လှပ်ထားခဲ့၍ မဖြစ်နိုင်သော သုတ္တန် လည်းဖြစ်သည်။ မင်္ဂလသုတ်ပါဠိတော်သည် ဘုန်းတော်ကြီးသင် ပညာရေးစနစ်၌ သင်ပုန်းကြီးပြီးလျှင်ပြီးချင်း **မဖြစ်မနေသင်ယူရသော သင်ခန်းစာ**လည်းဖြစ်သည်။ မြန်မာနိုင်ငံ တွင် နွေရာသီကျောင်းပိတ်ရက်များ၌ အခြေခံပညာကျောင်းသားများသည် ဘုန်းကြီးကျောင်းများ၌ ဖြစ်စေ၊ ဗုဒ္ဓကလျာဏယုဝအသင်း အစရှိသော ဘာသာရေးအသင်းများမှ ဦးစီးဖွင့်လှစ်သည့် သင်တန်းများမှာဖြစ်စေ လေ့လာသင်ယူကြသည်။ မင်္ဂလာတရား ၃၈-ပါး တွင် ခန္တီစ မင်္ဂလာ- နေရာတိုင်း၌ သည်းခံရခြင်း သည် မင်္ဂလာတရားဖြစ်ကြောင်း ပါဝင်သည်။ မင်္ဂလာတရား (၃၈) ပါးကို ဗုဒ္ဓမြတ်စွာအား သိကြားမင်းက မထင်မရှား နတ်သားအသွင်ကို ဆောင်ယူလျှက် သဝတ္ထိပြည်၊ ဇေတဝန် ကျောင်းတော်၌ အကာလ ည အခါတွင် တောင်းပန် လျှောက်ထားမှု ကြောင့် လူ၊ နတ်၊ ဗြဟ္မာ အလာလ် ယေရှု သီဝ Gods တို့၏ အကျိုးငှာ ဟောကြားတော် မူခဲ့ခြင်း ဖြစ်သည်။ လူသားတိုင်း သည်းခံခြင်းတရား ပြည့်စုံနိုင်စေရန် လူသားတိုင်း မေတ္တာ တရားတို့ကို ဖြည့်ဆည်းထားရန် လိုအပ် ပါသည်၊၊ ဗုဒ္ဓ မြတ်စွာဘုရား နှင့် ဗုဒ္ဓဘာသာ ၏ ပါရမီဆယ်ပါး တွင် ခန္တီ ပါရမီ (သည်းခံခွင့်လွှတ်မှုကို ဖြည့်ကျင့်ခြင်း) ပါဝင်သည်၊၊ နာယက ပြုလုပ်သူတို့ လိုက်နာရမည့် နာယကဂုဏ် ၆-ပါး နှင့် မင်းကျင့်တရား (၁၀)ပါး တွင် သည်းခံခြင်း(ခေါ်) ခန္တီတရားများ ထားရှိရခြင်းပါဝင်သည်၊၊

ပြင်ပလင့်ခ်များ
---------------

* ဗုဒ္ဓဘာသာအကြောင်း
* ဒေါက်တာ မင်းတင်မွန် ၏ ဗုဒ္ဓဘာသာအကြောင်း Archived 4 March 2017 at the Wayback Machine.
* မြို့မ-မြင့်ကြွယ် ၏ အမြင့်မြတ်ဆုံးသော မြတ်စွာဘုရား
* မြို့မ-မြင့်ကြွယ် ၏ Buddhism Is a Real True Scientific Religion because..

ကျမ်းကိုး
---------

1. ↑  သုတေသန သရုပ်ပြအဘိဓာန်
2. ↑  My Buddhist Life » Five Buddhist techniques for practising patience။ 5 March 2016 တွင် မူရင်းအား မော်ကွန်းတင်ပြီး။  7 September 2013 တွင် ပြန်စစ်ပြီး။
3. ↑  Buddhism :: Bodhisattva :: Patience
4. ↑  Buddhism Is a Real True Scientific Religion because.. article by Myoma Myint Kywe
**တရုတ်-မြန်မာ ရထားလမ်းသည်** တရုတ်နိုင်ငံ ယူနန်ပြည်နယ်နှင့် မြန်မာနိုင်ငံကို ဆက်သွယ်ပေးသည့် ရထားလမ်းစီမံကိန်းဖြစ်ကာ ပန်-အာရှ မီးရထားမှဖောက်လုပ်နေသည့်စီမံကိန်း၏ အဓိက အစိတ်အပိုင်းတစ်ခုဖြစ်သည်။ ၎င်းသည် တရုတ်နိုင်ငံ၊ ယူနန်ပြည်နယ်၊ ကူမင်းမြို့မှ စတင်ကာ မြန်မာနိုင်ငံ၊ ကျောက်ဖြူမြို့နှင့် ရန်ကုန်မြို့အထိ စုစုပေါင်းအရှည် ၁,၉၂၀ ကီလိုမီတာခန့်ရှိမည်ဖြစ်သည်။

သမိုင်းကြောင်း
--------------

၂၀၁၁ ခုနှစ်တွင် လက်မှတ်ရေးထိုးခဲ့သော နှစ်နိုင်ငံ နားလည်မှုစာချွန်လွှာအရ တရုတ်နိုင်ငံသည် အမေရိကန်ဒေါ်လာ ၂ ဘီလီယံ ( ဟောင်ကောင်ဒေါ်လာ ၁၅.၆ ဘီလီယံ) သုံးစွဲမည်ဖြစ်ပြီး ကျောက်ဖြူမြို့မှ တရုတ်နိုင်ငံ ကူမင်းမြို့အထိ ကီလိုမီတာ ၁၂၁၅ ရှည်လျားသည့် မီးရထားလမ်း ဖောက်လုပ်မည်ဖြစ်သည်။ တရုတ်မီးရထားမှ နှစ်(၅၀)ကြာ လည်ပတ်မည်ဖြစ်သည်။ ၂၀၁၄ ခုနှစ် ဇူလိုင်လတွင် Deutsche Presse-Agentur နှင့် ဧရာဝတီတို့မှ အစီရင်ခံစာများ အရ မြန်မာနိုင်ငံရှိ အချို့သော နိုင်ငံရေး ပါတီများနှင့် အဖွဲ့အစည်းများက ယခု မီးရထားလမ်းသည် ဒေသတွင်းလုံခြုံရေးကို အန္တရာယ်ဖြစ်စေမည်ကို စိုးရိမ်ကန့်ကွက်မှုများရှိခဲ့သည်။

ရထားလမ်းပိုင်းများ
------------------

* တရုတ်ပြည်သူ့သမ္မတနိုင်ငံ Kunming-Chuxiong-Dali ရထားလမ်း သည် ကီလိုမီတာ ၃၅၀ ရှည်လျားပြီး ၂၀၁၈ခုနှစ် ဇူလှိုင်လ ၁ရက်နေ့တွင် စတင်ဖွင့်လှစ်ခဲ့သည်။
* တရုတ်ပြည်သူ့သမ္မတနိုင်ငံ Dali - Ruili ရထားလမ်း သည် ကီလိုမီတာ ၃၄၀ ရှည်လျားပြီး Dali မှ Baoshan အပိုင်းကို ၂၀၂၂ ခုနှစ် ဇူလိုင်လ ၂၂ ရက်နေ့တွင် စတင်ဖွင့်လှစ်ခဲ့ပြီး Baoshan မှ Ruili အပိုင်းကို ဆက်လက်ဖောက်လုပ်နေပါသည်။
* တရုတ်ပြည်သူ့သမ္မတနိုင်ငံမြန်မာနိုင်ငံ ရွှေလီ - မူဆယ် ရထားလမ်း သည် တရုတ်-မြန်မာ နယ်စပ် ရထားလမ်းဖြစ်ကာ လားရှိုးမြို့အထိ ကီလိုမီတာ ၁၃၀ အရှည်ရှိမည် ဖြစ်သည်။
* မြန်မာနိုင်ငံ မူဆယ် - မန္တလေး ရထားလမ်း သည် အရှည် ၄ဝ၉.၉၆ ကီလိုမီတာ ရှိမည်ဖြစ်ကာ တံတား (၁၂၄) စင်း တည်ဆောက်ခြင်း၊ ဥမင်လှိုဏ်ခေါင်း (၆ဝ) ခုတည်ဆောက်ခြင်းတို့ ပါဝင်မည်ဖြစ်သည်။
* မြန်မာနိုင်ငံ မန္တလေး - ကျောက်ဖြူ ရထားလမ်း

ကိုးကား
-------

အခြား ကြည့်ရှုရန်
-----------------

* အိန္ဒိယ-မြန်မာ ရထားလမ်း
* သေမင်းတမန် ရထားလမ်း
စင်မျူရယ် ရော့ဘ်ဆင် ( ရော့ဘ် ) ဝေါ်လ်တန် (၁၉၄၅ ခုနှစ်တွင် Tulsa, Oklahoma ၌ မွေးဖွားခဲ့) သည် ကမ္ဘာ့ အကြီးဆုံး ကုန်ပစ္စည်းများလက်လီ ဖြန်ဖြူးရောင်းချသည့် လုပ်ငန်းကြီး ဖြစ်သော Wal-Mart ကိုတည်ထောင်သူ စမ် ဝေါ်လ်တန် ၏ အကြီးဆုံးသား ဖြစ်သည်။ လက်ရှိတွင် ကမ္ဘာ တစ်ဝှမ်းဖြန့်ဖြူးနေသည့် ယင်း ကုမ္ပဏီကြီး၏ သဘာပတိ ဥက္ကဋ္ဌ ဖြစ်သည်။ 

Forbes မှ စုံစမ်းဖော်ပြချက်အရ သူ၏ အသားတင်ပိုင်ဆိုင်မှု မှာ ၂၀၀၈ ခုနှစ်တွင် အမေရိကန် ဒေါ်လာ ၁၉.၂ ဘီလျံ ရှိသည်။ ရော့ဘ် သည် College of Woosterတွင်တက်ရောက်ခဲ့ပြီး၊ ၁၉၆၆ တွင် စီးပွားစီမံ ဘာသာရပ်နှင့်ပက်သက်သော သိပ္ပံပညာ ဘွဲ့ ကို University of Arkansas မှ ရရှိခဲ့သည်။ သူသည် ၁၉၆၉ တွင် နယူးယောက်မြို့ရှိ Columbia University ဥပဒေ ကျောင်းမှ ဂျူရီ ပါရဂူ ဘွဲ့ ကို ရရှိခဲ့သည်။ College of Wooster ၏ ယုံကြည် လက်ခံခြင်းခံရသူ (Trustee ) လည်း ဖြစ်သည်။

ဘွဲ့ရပြီးသည့်နောက်တွင် ရော့ဘ် ဝေါ်လ်တန် သည် Wal-Mart ကိုယ်စားပြု ဥပဒေအဖွဲ့ ၏ အဖွဲ့ဝင်အဖြစ်သူ့ ဖခင် ကွယ်လွန်ချိန်ထိ ထမ်းဆောင်ပေး ခဲ့သည်။ သူ့ အဖေကွယ်လွန်ပြီး နှစ်ရက်အကြာ ၁၉၉၂ ဧပြီ ၇ ရက်နေ့တွင် ရော့ဘ် ဝေါ်လ်တန် သည် အုပ်ချူပ်ရေးဘုတ်အဖွဲ့၏ ဥက္ကဋ္ဌ အဖြစ် ခန့်အပ်ခံရသည်။ ယနေ့ထက်ထိ ယင်းရာထူးကို ထိန်းသိမ်းထားဆဲ ဖြစ်သည်။

အပိုဆောင်းကြည့်ရှုစရာလင့်ခ်များ
-------------------------------

* Forbes 400 listing Archived 14 January 2011 at the Wayback Machine.
* Official Wal-Mart biography[*လင့်ခ်သေ*]
* S. Robson Walton's campaign contributions Archived 6 April 2005 at the Wayback Machine.
* NNDB Rob Walton biography
* Rob Walton Refuses to Answer on Company’s Record in Local Communities

ကိုးကား
-------
**မြန်မာဈေး**သည် ဘင်္ဂလားဒေ့ရှ်နိုင်ငံ ကော့ဘဇားမြို့တွင် တည်ရှိသော ဈေးတစ်ခုဖြစ်သည်။ အလှကုန်များမှ ဓားများ၊ လုံချည်၊ အခွံများ၊ ချောကလက်များ၊ အလှဆင်ပစ္စည်းများ စသည်တို့ကို မြန်မာဈေးတွင် စျေးနှုန်းချိုသာစွာဖြင့် ရနိုင်သည်။ မြန်မာနိုင်ငံမှ ကုန်ပစ္စည်းမျိုးစုံ ရရှိနိုင်ခြင်းကြောင့် မြန်မာဈေးဟု အမည်တွင်သည်။ မြန်မာနိုင်ငံမှ ချဉ်ပေါင်းမျိုးစုံကို မြန်မာဈေးတွင် ရရှိနိုင်သည်။ မြန်မာ့ရိုးရာဈေးသည် ကော့ဘဇားရှိ တက်ပါရာ တွင် တည်ရှိသည်။ ဤဈေးတွင် ဆိုင်ခန်းပေါင်း ၃၀၆ ဆိုင်ရှိသည်။ ကော့ဘဇားအပြင် ပတ္တင်္ဂါ နှင့် ဘန်ဒါဘန် တို့တွင်လည်း မြန်မာဈေးများရှိသည်။

မြန်မာ့ဈေးကို ၁၉၆၂ ခုနှစ်တွင် မြန်မာအမျိုးသမီးတစ်ဦးမှ တည်ထောင်ခဲ့သည်။ သူမသည် ဒေသတွင်းရခိုင်လက်မှုပစ္စည်း၊ အိတ်များ၊ လုံချည်၊ အိပ်ယာခင်းများ၊ ဆေးပြင်းလိပ်စသည်ဖြင့် ဆိုင်ငယ်တစ်ဆိုင်ကို တဲပါရာမြို့ရှိ မြန်မာမူလတန်းကျောင်းနှင့် ကပ်လျက် အိမ်ငယ်တစ်ခုတွင် ဖွင့်လှစ်ခဲ့သည်။ ပြည်တွင်းပြည်ပ ခရီးသွားဧည့်သည်များသည် ၎င်းဈေးရှိ အရာများကို ကြည့်ရှုရန် ကော့ဘဇား သို့ လာခဲ့ကြသည်။ ခရီးသွားများ၏ လိုအပ်ချက်ကို ထည့်သွင်းစဉ်းစားကာ သူမသည် ၎င်း၏အိမ်ရှေ့တွင် 'အာနန် ကော့ဘဇား အိမ်တွင်းလုပ်ငန်း' ဟုခေါ်သော ဆိုင်တစ်ဆိုင် ဖွင့်လှစ်ခဲ့သည်။ ရခိုင်စတိုး၊ စတိုးစသည်ဖြင့် အမည်အမျိုးမျိုး ပြောင်းလဲခဲ့သည်။ တဖြည်းဖြည်းဖြင့် ဆိုင်ငယ်လေးမှ စျေးကြီးတစ်ခု ဖြစ်လာခဲ့သည်။

ကိုးကား
-------

1. ↑  "কক্সবাজারে তিল ধারণের ঠাঁই নেই"၊ 16 December 2021။
2. ↑  Rahman၊ Osama။ "COX'S BAZAR to-do list"၊ 4 November 2014။
3. ↑  বার্মিজ মার্কেটে আচারের রাজ্য (9 February 2019)။
4. ↑  "বার্মিজ মার্কেটের ২৪৮ দোকান বন্ধ"၊ 30 January 2015။
5. ↑  Shahriar၊ Alauddin (21 August 2020)။ বান্দরবানের পূরবী বার্মিজ মার্কেট পুড়ে ছাই။
6. ↑  "পতেঙ্গা সমুদ্রসৈকতে রমরমা মাদক ব্যবসা"၊ 3 August 2019။
7. ↑  Waresi၊ Susan (26 April 2020)။ Make your beach trip more exciting with Burmese market။ 6 March 2022 တွင် မူရင်းအား မော်ကွန်းတင်ပြီး။  7 March 2022 တွင် ပြန်စစ်ပြီး။
တမ်းပလိတ်:Infobox 鉄道路線**တာလီ-ရွှေလီ ရထားလမ်း**သည် တာ့လီမှ အနောက်ပိုင်းရှိ လန်ချမ်းမြစ်၊ နုကျန်းမြစ်စသည့် မြစ်ကြီးများ၊ ဟိန်တွမ် တောင်တန်းဒေသ အနောက်ပိုင်းရှိ ကောက်လီကုန်တောင်ကို ဖြတ်ကျော်ကာ ရွှေလီမြို့သို့ ဖောက်လုပ်ထားသော ရထားလမ်း တစ်ခုဖြစ်သည်။ ယင်းရထားလမ်းကြောင်း၏ စုစုပေါင်းအရှည်မှာ ၃၃၀ ကီလိုမီတာရှိကာ ခရီးသည်တင်ရထားများ၏ ပြေးဆွဲသော အမြန်နှုန်းမှာ တစ်နာရီလျှင် ၁၄၀ ကီလိုမီတာဖြစ်သည်။ 

  

တာ့လီ-ရွှေလီရထားလမ်းပြီးစီးပြီးနောက် စတင်ပြေးဆွဲ ချိန်တွင် တာ့လီမှ ရွှေလီသို့ သွားသောခရီးသည် ကားဖြင့် သွားသောအချိန် ၆ နာရီမှ ၂ နာရီခန့်ထိ လျော့နည်းနိုင်ခဲ့သည်။ ယင်းသည် တရုတ်-မြန်မာ မီးရထားစင်္ကြံ နှင့် ပန်-အာရှ မီးရထားလမ်း၏ အနောက်ဘက်စင်္ကြံ အစိတ်အပိုင်းလည်း ဖြစ်သည်။ 

  

တာလီနှင့် ပေါက်ရှန်ကြား ရထားလမ်းမှာ ဖွင့်လှစ်ထားပြီး ပေါက်ရှန်နှင့် ရွှေလီကြား လမ်းပိုင်းအား ဆက်လက်ဖောက်လုပ်နေသည်။ 

မြင့်မားသော တောင်တန်းများကြောင့် လိုဏ်ခေါင်းများနှင့် တံတားများသည် ရထားလမ်းပိုင်းစုစုပေါင်းဧရိယာ၏ ၇၅ရာခိုင်နှုန်း ရှိသည်။ ရွှေလီမှ မြန်မာနိုင်ငံ၊ မူဆယ်မြို့သို့ နယ်စပ်ဖြတ်ကျော် ရထားလမ်း ဖောက်လုပ်ရန် အစီအစဉ်လည်း ရှိသည်။

သမိုင်းကြောင်း
--------------

၂၀၀၈ ခုနှစ် ဇွန်လတွင် တာလီ-ပေါက်ရှန်း လမ်းပိုင်းကို ပထမဆုံး စတင်ဆောက်လုပ်ခဲ့ပြီး ပေါက်ရှန်း နှင့် ရွှေလီကြား ကျန်လမ်းပိုင်းကို ၂၀၁၅ခုနှစ် ဒီဇင်ဘာ ၁ရက်နေ့တွင် စတင်ခဲ့သည်။   

  

၂၀၂၂ ခုနှစ် မတ်လ ၂၈ ရက်နေ့တွင် အရှည် ၁၃,၃၉၀ မီတာ ရှိသည့် Yongping စီရင်စုနှင့် Sugiyang အကြားရှိ ဉမင်တည်ဆောက်မှုအပိုင်းသို့ ရောက်ရှိခဲ့သည်။ ဤဥမင်လိုဏ်ခေါင်းတူးဖော်သည့်နေရာတွင် ကြီးမားသောပြတ်ရွေ့ကြောကျိုးဇုန် ခြောက်ခုရှိပြီး ၂၀၀၈ ခုနှစ်တွင် စတင်တူးဖော်ချိန်မှစ၍ မြေပြိုခြင်း၊ ရွှံ့နွံများပေါက်ခြင်းနှင့် ရေကြီးခြင်းစသည့် မတော်တဆမှုများ အကြိမ်ရေ ၇၀၀ ကျော် ဖြစ်ပွားခဲ့ပြီး ၁၄ နှစ်ကြာမြင့်ခဲ့သည်။

ရူလင်းဥမင်လိုဏ်ခေါင်းသည် ယူနန်ပြည်နယ် တာ့လီပိုင်တိုင်းရင်းသား ကိုယ်ပိုင်အုပ်ချုပ်ခွင့်ရ ပြည်နယ်ခွဲ ရမ်ပိယီတိုင်းရင်းသားကိုယ်ပိုင်အုပ်ချုပ်ခွင့်ရခရိုင်တွင် တည်ရှိပါသည်။ ၎င်း၏ စုစုပေါင်းအရှည် မှာ ၁၇.၆၂၃ ကီလိုမီတာရှိပြီး အလွန် ရှည်သော ဥမင်လိုဏ်ခေါင်းဖြစ်ပေသည်။ ယင်းလိုဏ်ခေါင်းသည် အာရှတိုက်တွင် အရှည်ဆုံး တဆက်တည်းတူးဖောက်သည့် ဥမင်လိုဏ်ခေါင်းဖြစ်ပြီး ဟိန်တွမ် တောင်တန်းဒေသ(The Hengduan Mountains)၊ ပြတ်ရွေ့ဇုန် ၇ ခုစသည်တို့အား ဖြတ်သန်းသွားသဖြင့် တည်ဆောက်ရာတွင် အလွန် ခက်ခဲပြီး ဆောက်လုပ်ရေးအချိန်မှာ အစပိုင်း ၅ နှစ်ခွဲမှ ၈ နှစ်မှ နောက်ပိုင်းတွင် ၁၃ နှစ်သို့ ပြန်လည်ညှိနှိုင်းခဲ့ပါသည်။

ရထားလိုင်းများ
--------------

ဒေသဆိုင်ရာသတင်းများအရ တာလီ နှင့် ပေါက်ရှန်း ကြား ရထားဖွင့်လှစ်ချိန်တွင် ခရီးသည်တင်ရထားအတွက် အသွားအပြန် ခုနစ်ကြိမ်နှင့် ကုန်စည်ရထားအတွက် အသွားအပြန်ငါးကြိမ်ရှိကြောင်း သိရသည်။ ခရီးသည်ရထားများတွင် ကူမင်းနှင့် ပေါက်ရှန်း ကြားပြေးဆွဲသော ရထားများမှာ အသွားအပြန်သုံးကြိမ်နှင့် တာလီ နှင့် ပေါက်ရှန်း ကြားတွင် ပြေးဆွဲသော ရထားများမှာ အသွားအပြန် လေးကြိမ်ရှိသည်။ 

### ကိုးကား

1. 1 2 3  丁怡全、赵彩琳။ "大瑞铁路大保段开通 古丝路迈入动车时代"၊ 2022-07-22။
2. ↑  云南大理——瑞丽铁路二标段开工建设။ 铁道部 (2008-08-20)။  2022-11-24 တွင် ပြန်စစ်ပြီး။
3. ↑  大瑞鉄道の大理－保山区間が開通　雲南省။ 新華社通信 (2022-07-24)။  2022-11-24 တွင် ပြန်စစ်ပြီး။
4. ↑  张伟明、任维东။ "云南保山至瑞丽铁路全面开工"၊ 2015-12-03။
5. ↑  "保山至瑞丽铁路全面开工 全长196公里桥梁82座"၊ 2015-12-02။
6. ↑  中国とミャンマーを結ぶ大瑞鉄道の杉陽トンネルが貫通　雲南省။ 新華社通信 (2022-03-29)။  2022-11-24 တွင် ပြန်စစ်ပြီး။
7. ↑  「掘削が最も困難」な大瑞鉄道大柱山トンネルが貫通　雲南省 (2020-05-02)။  2022-11-24 တွင် ပြန်စစ်ပြီး။
**ချိုခါးဆိမ့်သက် အချစ်တစ်ခွက်**(Brew Me A Favor)သည် CANAL+ Myanmar Productionနှင့် Bonanza Production တို့မှ ရိုက်ကူးသော ဒရမ်မာ ဇာတ်လမ်းတွဲရှည်ဖြစ်သည်။ နာရီဝက်ကြာမြင့်သော အပိုင်း(၉၀)ပါဝင်ပြီး ၂၀၂၂ခုနှစ်စက်တင်ဘာ၁၂ရက်မှ ၂၀၂၃ ဇန်နဝါရီ ၅ရက်အထိ အပတ်စဉ် တနင်္လာမှ သောကြာနေ့ည၇:၃၀တွင် CANAL+ Zatlennမှာ ပြသခဲ့သည်။

သရုပ်ဆောင်များ
--------------

* မုဒြာ အဖြစ် ကူးကူးဇင်‌အောင်
* 'သော်ထွဋ် အဖြစ် အေးချမ်း‌မောင်
* ဘုန်းခန့် အဖြစ် ဟိန်းသစ်စ
* ဂျူလီယာ အဖြစ် ဆုထက်
* မေသက် အဖြစ် စိုးမိုးကြည်
* နေဇင် အဖြစ် စစ်မင်းထက်
* သူရအောင် အဖြစ် နေ့သစ်အေးမောင်
* နွယ်နီ အဖြစ် ဂိုဂို
* ပင်ကီ အဖြစ် မှူး
* ငယ်ငယ်တိုး အဖြစ် နွေးနွေးချစ်ဖွယ်
* ကိုစိုး အဖြစ် ကွန်း
* ဒေါ်စောခင် အဖြစ် ခင်သန်းနွယ်(ရှုမ၀)
* တိုးဝင်း အဖြစ် မင်းသူ
* တိုးမင်း အဖြစ် ရဲမွန်
* ဒေါ်ရွှေစင် အဖြစ် သာသာ
* ဒေါ်ခင်ထား အဖြစ် တင်ဇာဝင်းပြည့်
* လင်းထက် အဖြစ် စည်သူရဲထွဋ်
* ကောင်းခန့်မင်း အဖြစ် ဟိန်းသန့်စ
* နစ်ကီ အဖြစ် ရောင်ပြန်
* စင်သီယာ အဖြစ် သရဖီ

ဇာတ်လမ်းအကျဉ်း
--------------

ဘုန်းခန့်နှင့်သော်ထွဋ်တို့သည် ဝမ်းကွဲညီအစ်ကို ဖြစ်ကြပြီး သော်ထွဋ်မှာ ဒေါ်‌စောခင်ဧ။်‌မြေးအကြီးဆုံးဖြစ်သော်လည်း သူ၏အမေဒေါ်မေသက်၏လုပ်ရပ်များကြောင့် သူ၏အဖေထွက်ပြေးသွားခဲ့သည်ဟု ဒေါ်စောခင်က ထင်ခဲ့သောကြောင့် ဆွေမျိုးအသိုင်းအဝိုင်းတွင် ဖယ်ကျဉ်ခြင်းကို ခံခဲ့ရသည်။ တစ်ဖက်တွင် မုဒြာ၏ ‌‌‌‌‌‌အမေသည်သော်ထွဋ်အဖေ"ဦးတိုးဝင်း"၏ အငယ်အနှောင်း အဖြစ် ဒေါ်မေသက်က ထင်ခဲ့သည်။ မုဒြာတို့ မိသားစုသည် ကော်ဖီစိုက်ပျိုးရေးကို လုပ်ကိုင်ပြီး သူမ၏အဘိုးဆုံး‌‌ပါးသွားသောအခါ သူမတို့၏ မြေကွက်ကို ‌ဒေါ်စောခင်က ပြန်လည်သိမ်းယူခဲ့သည်။ သော်ထွဋ်သည် နိုင်ငံခြားမှာ ပညာသင်ပြီး ပြန်လာသောအခါ သူ၏အဘွားက ကော်ဖီလုပ်ငန်းလုပ်ရန် တိုက်တွန်းသောကြောင့် LaLune ကော်ဖီလုပ်ငန်းအစ ကော်ဖီမှုန့်ထုတ်လုပ်ရေးလုပ်ငန်းကို စတင်ခဲ့သည်။ မုဒြာသည် သူမ‌‌အမေမှ နာတာရှည်ရောဂါဖြစ်သဖြင့် သူမ၏အရင်မြေကွက်တွင် ကော်ဖီစိုက်ပျိုးသူ အလုပ်သမားအဖြစ်ပြန်လည်ဝင်ရောက်ကာ ဒေါ်စောခင်‌ထံကျန်သော အကြွေးကို ဆပ်ရန်ကြိုးစားခဲ့သည်။ ဘုန်းခန့်သည် ဆိုးသွမ်းသူဖြစ်ပြီး မုဒြာနှင့်တွေ့ဆုံပြီးနောက် ကော်ဖီလုပ်ငန်းကို ဝင်ရောက်လာသည်။ ဘုန်းခန့်‌‌အဖေဦးတိုးဝင်းသည် သူ့တူသော်ထွဋ်အား သူ၏ပိုင်ဆိုင်မှုများကို ကျူးကျော်လာနိုင်သည်ဟု ထင်သောကြောင့် ကော်ဖီလုပ်ငန်း ပျက်စီးရန် အမျိုးမျိုးဆောင်ရွက်တော့သည်။

ကိုးကား
-------

1. ↑
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ\ ဝိနယ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**ဒုတိယပါဋိဒေသနီယသိက္ခာပုဒ်**

အမှုသည်—**ဆဗ္ဗဂ္ဂီ ရဟန်းများ။** 

အမှု—**ဆွမ်းစားစဉ် စီမံနေသော ဘိက္ခုနီကို မတားမြစ်မှု။**

လောကွတ်ကောင်းသော ဘိက္ခုနီ
-------------------------

ရဟန်းတော်အများသည် ပင့်ဖိတ်ထားသော အိမ်၌ ဆွမ်းဘုဉ်းပေးနေကြလေရာ, ဆဗ္ဗဂ္ဂီရဟန်းများလည်း ပါဝင်ကြ၏၊ ဆဗ္ဗဂ္ဂီဂိုဏ်းဝင် ဘိက္ခုနီမတို့သည် ထိုအိမ်သူ အိမ်သားတို့နှင့် အကျွမ်းဝင်ရကား ဆဗ္ဗဂ္ဂီ ရဟန်းများအတွက် "ဒီမှာ ဟင်းလိုက်ကြပါ, ဒီမှာ ဆွမ်းလိုက်ကြပါ"ဟု စီမံနေကြလေသည်၊ သူတို့စီမံမှုကြောင့် ဆဗ္ဗဂ္ဂီရဟန်းအများပင် အလိုရှိတိုင်း စားကြရသော်လည်း (ဆဗ္ဗဂ္ဂီဂိုဏ်းဝင်မဟုတ်သော) အခြားရဟန်းတို့မှာ စိတ်တိုင်းကျအောင် မဘုဉ်းပေးကြရချေ၊ ထိုအကြောင်းကို သိရသော ရဟန်းတော်တို့သည် ဆဗ္ဗဂ္ဂီ ရဟန်းတို့အား "စီမံသော ဘိက္ခုနီကို မစီမံဖို့ရန် မတားမြစ်ကောင်းလား"ဟု ကဲ့ရဲ့ရှုတ်ချ၍ ဘုရားရှင်အား လျှောက်ကြခြင်းကြောင့် ဘုရားရှင်သည် ဆဗ္ဗဂ္ဂီ ရဟန်းတို့ကို စစ်ဆေးမေးမြန်း၍ အပြစ်တင်တော်မူကာ ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ဘိက္ခူ ပနေဝ ကုလေသု နိမန္တိတာ ဘုဉ္ဇန္တိ, တတြ စေ သာ ဘိက္ခုနီ ဝေါသာသမာနရူပါ ဌိတာ ဟောတိ ‘‘ဣဓ သူပံ ဒေထ, ဣဓ ဩဒနံ ဒေထာ’’တိ။ တေဟိ ဘိက္ခူဟိ သာ ဘိက္ခုနီ အပသာဒေတဗ္ဗာ ‘‘အပသက္က တာဝ ဘဂိနိ, ယာဝ ဘိက္ခူ ဘုဉ္ဇန္တီ’’တိ။ ဧကဿပိ စေ ဘိက္ခုနော န ပဋိဘာသေယျ တံ ဘိက္ခုနိံ အပသာဒေတုံ ‘‘အပသက္က တာဝ ဘဂိနိ, ယာဝ ဘိက္ခူ ဘုဉ္ဇန္တီ’’တိ, ပဋိဒေသေတဗ္ဗံ တေဟိ ဘိက္ခူဟိ ‘‘ဂါရယှံ, အာဝုသော, ဓမ္မံ အာပဇ္ဇိမှာ အသပ္ပါယံ ပါဋိဒေသနီယံ, တံ ပဋိဒေသေမာ’’တိ။

မြန်မာပြန်
----------

ရဟန်းတို့သည် အိမ်တို့၌ ပင့်ဖိတ်အပ်ကုန်သည် ဖြစ်၍ ဆွမ်းဘုဉ်းပေးကြကုန်၏၊ ထိုဆွမ်းဘုဉ်းပေးရာ အရပ်၌ ထို(ဝတ္ထုကြောင်း၌ လာသော ရဟန်းမကဲ့သို့သော) ရဟန်းမသည် "ဤ၌ ဟင်းပေးကြပါ, ဤ၌ ထမင်းပေးကြပါ" ဤသို့ စီမံသည်ဖြစ်၍ တည်နေ့အံ့၊ ထိုဆွမ်းဘုဉ်းပေးသော ရဟန်းတို့က ထိုရဟန်းမကို တားမြစ်ရမည်၊ (အဘယ်သို့ တားမြစ်ရမည်နည်း) "နှမ အကြင်မျှလောက် ရဟန်းတွေ ဆွမ်းဘုဉ်းပေးနေကြသေး၏၊ ထိုဆွမ်းဘုဉ်း ပေးနေသမျှတော်ရာ ဖဲသွားပါဉုးလော့" ဤသို့ တားမြစ်ရမည်၊ ရဟန်းတပါး တလေသော်မှလည်း ထိုရဟန်းမကို "အပသက္က တာဝ ဘဂိနိ, ယာဝ ဘိက္ခူ ဘုဉ္ဇန္တိ"ဟု ပြော၍ တားမြစ်ဖို့ရာ အကယ်၍ စိတ်ကူးမပေါ် လာအံ့၊ ထိုရဟန်းတို့သည် "ဂါရယှံ အာဝုသော ဓမ္မံ အာပဇ္ဇိမှ အသပ္ပါယံ ပါဋိဒေသနီယံ, တံ ပဋိဒေသေမ"ဟု ဆို၍ သီးခြားဒေသနာ ပြောရမည်။

ကိုးကား
-------

1. 1 2 3  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**ဆန်ဒဟိရုစေတီတော်** သည် သီရိလင်္ကာနိုင်ငံ၊ အနုရာဓမြို့တွင် တည်ရှိသည့် ဒုတိယအကြီးဆုံး အမိုးခုံးပုံစံစေတီတော်ဖြစ်သည်။

သမိုင်း
-------

စေတီတော်ကို ၂၀၀၉ ခုနှစ်တွင် ပြီးဆုံးခဲ့သည့် ပြည်တွင်းစစ်၌ ကျဆုံးခဲ့ရသည့် သီရိလင်္ကာတပ်မတော်၏ သူရဲကောင်းများအတွက် အမှတ်တရအနေဖြင့် တည်ခဲ့သည်။

အောက်ခြေကျောက်ပန္နက်ကို သမ္မတ Mahinda Rajapaksa က ၂၀၁၀ ခုနှစ်၊ နိုဝင်ဘာလ ၂၂ ရက်နေ့တွင် အုတ်မြစ်ချခဲ့သည်။ ၂၀၂၁ ခုနှစ်၊ နိုဝင်ဘာလ ၁၈ ရက်နေ့တွင် ဝန်ကြီးချုပ် Mahinda Rajapaksa နှင့် သမ္မတ Gotabaya Rajapaksa တို့က စေတီတော်ကို ပြီးစီး၍ ဖွင့်လှစ်ခဲ့သည်။

ဤစေတီတော်သည် အေဒီ ၃၀၁ တွင် အနုရာဒပူရ၏ ဘုရင် Mahasen တည်ခဲ့သည့် Jethavanaramaya စေတီတော်ပြီးပါက သီရိလင်္ကာတွင် အကြီးဆုံးစေတီတော် ဖြစ်သည်။ စေတီတော်၏ တည်ဆောက်မှုများကို ရေတပ်၊ လေတပ်၊ ရဲနှင့် ပြည်သူ့ကာကွယ်ရေးဌာနများမှ လူအင်အားရာချီက ထောက်ပံ့ကူညီလုပ်ဆောင်ပေးခဲ့ကြသည်။ စေတီတော်သည် အမြင့် ၈၆.၁ မီတာ (၂၈၂.၅ ပေ)၊ အဝန်းသည် ၂၄၀ မီတာ (၈၀၀ ပေ) ရှိသည်။ စေတီတော်တွင် ကပိလဝတ်ပြည်မှ ဓာတ်တော်များကို ဌာပနာထားရှိသည်။ စေတီတော်တွင် ထားရှိသည့် စိန်ဖူးတော်၏ အမြင့်သည် ၁.၁ မီတာ (၃.၅ ပေ) ရှိသည်။ စေတီတော်တွင် စိန်တုံးများ ၁၈၉၅ တုံးနှင့်အတူ ရွှေများနှင့် ပုလဲများကို မြှုပ်နှံကာ တည်ထားသည်။

ကိုးကား
-------

1. ↑  Gigantic ‘Sanda Hiru Seya’ Offered to Maha Sangha Immortalizing Memories of ‘Ranaviru’ Sacrifices။  2021-11-24 တွင် ပြန်စစ်ပြီး။
2. 1 2  Sandahiru Seya in Anuradhapura unveiled for the worship of devotees။ 24 November 2021 တွင် မူရင်းအား မော်ကွန်းတင်ပြီး။  2021-11-24 တွင် ပြန်စစ်ပြီး။
3. ↑  President, PM to unveil Sandahiru Seya for devotees။  2021-11-24 တွင် ပြန်စစ်ပြီး။
ဖလော်ရီဒါ ပြည်နယ် (Florida) သည် အမေရိကန်ပြည်နယ် တစ်ခု ဖြစ်ပြီး အမေရိကန်ပြည်ထောင်စု၏ အရှေ့တောင်ပိုင်းတွင် တည်ရှိသည်။ အနောက်မြောက်ဘက်တွင် အယ်လ်ဘားမားပြည်နယ်၊ မြောက်ဘက်တွင် ဂျော်ဂျီယာပြည်နယ် တို့နှင့် နယ်နိမိတ်ချင်း ထိစပ်လျက် ရှိသည်။ ပြည်နယ်၏ ကုန်းမြေ အစိတ်အပိုင်း အတော်များများမှာ ကြီးမားကျယ်ပြန့်သော ကျွန်းဆွယ်ပေါ်တွင် တည်ရှိပြီး ထိုကျွန်းဆွယ်ကို အနောက်ဘက်တွင် မက္ကဆီကို ပင်လယ်ကွေ့၊ အရှေ့ဘက်တွင် အတ္တလန္တိတ် သမုဒ္ဒရာနှင့် တောင်ဘက်တွင် ကာရစ်ဘီယံ ပင်လယ် တို့က ဝန်းရံထားကြသည်။ ဖလော်ရီဒါသည် အမေရိကန်ပြည်ထောင်စုအတွင်းသို့ ၁၈၄၅ ခုနှစ်တွင် ၂၇ ခုမြောက် ပြည်နယ် အဖြစ် ဥရောပသားတို့ နှစ်၃၀၀ အကြာ အုပ်ချုပ်အပြီးတွင် ဝင်ရောက်ခဲ့သည်။

ဧရိယာ အကျယ်အဝန်းမှာ ၆၅,၇၅၅ စတုရန်းမိုင်မျှ ကျယ်ဝန်းပြီး အမေရိကန် ပြည်နယ် ၅၀ တွင် ၂၂ ခုမြောက် အကြီးဆုံး ပြည်နယ် ဖြစ်သည်။ ဖလော်ရီဒါပြည်နယ်သည် ကုန်းမြေတဆက်တည်း ဖြစ်နေသော အမေရိကန် ပြည်နယ်များတွင် ကမ်းရိုးတန်း အရှည်လျားဆုံး ဖြစ်ပြီး ၁၃၅၀ မိုင်မျှ ရှည်လျားသည်။ ပြည်နယ် အတွင်းတွင် ကျယ်ပြန့်သော မြို့ပြနေရာ ၄ခု၊ ထိုထက် ပို၍သေးငယ်သော စက်မှုမြို့တော်များ နှင့် မြို့ငယ်ကလေးများ အများအပြား ပါဝင်သည်။

ဖလော်ရီဒါပြည်နယ်သည် ယေဘူယျအားဖြင့် နွေးထွေးသော ရာသီဥတု ရှိသဖြင့် နေသာသော ပြည်နယ် (Sunshine State) ဟု တင်စားခေါ်ဝေါ်ကြသည်။ မြောက်ပိုင်းနှင့် အလယ်ပိုင်းတွင် မုတ်သုံဆန်သော ရာသီဥတု ရှိပြီး တောင်ဘက်ပိုင်းတွင် မုတ်သုံရာသီဥတု ရှိသည်။ အမေရိကန် လူဦးရေ ဗြူရို၏ စာရင်းဇယားအရ ၂၀၁၀ ခုနှစ် ဧပြီလ ၁ ရက်တွင် လူဦးရေ ၁၈,၈၀၁,၃၁၀ ရှိပြီး အမေရိကန် ပြည်ထောင်စုတွင် စတုတ္တမြောက် လူဦးရေ အများဆုံး ပြည်နယ် ဖြစ်ပြီး ကယ်လီဖိုးနီးယားပြည်နယ်၊ တက္ကဆပ်စ်ပြည်နယ် နှင့် နယူးယောက်ပြည်နယ်တို့ ပြီးလျှင် လူဦးရေ အများဆုံး ဖြစ်သည်။  တာလာဟာဆီမြို့သည် ပြည်နယ်၏ မြို့တော် ဖြစ်ပြီး ဂျက်ဆင်ဗီးလ်မြို့သည် အကြီးဆုံးမြို့ ဖြစ်သည်။ တောင်ဖလော်ရီဒါ မက်ထရိုပိုလစ်တန် ဧရိယာမှာ အကြီးဆုံး မြို့ပြဧရိယာ ဖြစ်သည်။

ကိုးကား
-------

1. ↑  *Florida — Languages*။ City Data။ 2010-01-26 တွင် ပြန်စစ်ပြီး။
2. ↑  United States population by states Archived 3 April 2009 at the Library of Congress Web Archives, United States Census Bureau.

| * ရှု
* ပြော
* ပြင်
အမေရိကန်ပြည်ထောင်စု အမေရိကန်ပြည်ထောင်စု၏ ပြည်နယ်များ |
| --- |
| ပြည်နယ်များ | 
* ကင်တပ်ကီ
* ကန်းဆပ်
* ကယ်လီဖိုးနီးယား
* ကော်လိုရာဒို
* ကွန်နက်တီကတ်
* ဂျော်ဂျီယာ
* တက္ကဆပ်
* တင်နက်ဆီ
* တောင်ကယ်ရိုလိုင်းနား
* တောင်ဒါကိုတာ
* ဒယ်လာဝဲ
* နယူးဂျာစီ
* နယူးမက္ကဆီကို
* နယူးယောက်
* နယူးဟမ်ရှိုင်းယား
* နီဗားဒါး
* နီဘရားစကား
* ပန်ဆယ်ဗေးနီးယား
* ဖလော်ရီဒါ
* ဗာဂျီးနီးယား
* ဗားမောင့်
* မက်ဆာချူးဆက်
* မင်နီဆိုးတား
* မစ္စစ္စပီ
* မစ်ဆိုရီ
* မိန်း
* မီချီဂန်
* မေရီလန်း
* မြောက်ကယ်ရိုလိုင်းနား
* မြောက်ဒါကိုတာ
* မွန်တားနား
* ယူးတား
* ရုဒ်အိုင်းလန်း
* လူဝီစီယားနား
* ဝါရှင်တန်
* ဝစ္စကွန်းဆင်း
* ဝိုင်အိုးမင်း
* ဟာဝိုင်ယီ
* အနောက်ဗာဂျီးနီးယား
* အလာဘားမား
* အရီဇိုးနား
* အလက်စကာ
* အာကင်ဆော
* အီလီနွိုင်း
* အိုဟိုင်းယိုး
* အိုရီဂွန်
* အင်ဒီယားနား
* အိုင်ဒါဟို
* အိုင်အိုဝါ
* ဥက္ကလာဟိုးမား

 |
| ပြည်ထောင်စုနယ်မြေ | 
* ဝါရှင်တန်ဒီစီ

 |
**ချင်းတွင်းအောက်ပိုင်း** စစ်ကိုင်းတိုင်းဒေကြီး၊ မုံရွာမြို့၏ အနောက်မြောက်ဘက် ၃၀ ကီလိုမီတာ (၂၀ မိုင်) အကွာတွင် တည်ရှိသည့် ပေါက်ကွဲထားသည့်မီးတောင်ဝ ၇ ခု သို့မဟုတ် ၈ ခုတို့ တည်ရှိသည့် ဒေသတစ်ခု ဖြစ်သည်။ 

ထိုမီးတောင်များသည် Pliocene ခေတ်နှောင်းပိုင်းနှင့် Pleistocene ခေတ်ကာလအချိန်များက ဖြစ်တည်ခဲ့ကြသည်။ မီးတောင်ဝများသည် မီးငြိမ်တောင်များ ဖြစ်ကြသည်။ စမစ်ဆိုနီယမ်အင်စတီကျု၏ ကမ္ဘာလုံးဆိုင်ရာမီးတောင်များအစီအစဉ်တွင် ပေါက်ကွဲမှုနှင့် ပတ်သက်သည့်အချက် မပြသထားပေ။ လွန်ခဲ့သည့် နှစ် ၁၀၀၀၀ အချိန်က မီးတောင်များဖြစ်သည်ဟု ဆိုထားသည်။

အဓိကပါဝင်သည့် ကျောက်အုပ်စုအမျိုးအစားများမှာ Basalt, Rhyolite, Dacite နှင့် Andesite တို့ ဖြစ်ကြသည်။

မီးတောင်ထိပ်ဝ သုံးခုမှ ၄ လေးခုသည် ရေကန်များ ဖြစ်နေကြပြီး ထိုအထဲမှ တစ်ခုသည် ချင်းတွင်းမြစ်၏ အရှေ့ဘက်တွင် တည်ရှိကာ အခြားကန်များသည် ချင်းတွင်းမြစ်၏ အနောက်ဘက်တွင် ဖြစ်သည်။ အရှေ့ဘက်ရှိ ကန်၏ အမည်မှာ တွင်းတောင်ဖြစ်ပြီး အခြားကန်များမှာ တောင်ပြောက်၊ တွင်းမနှင့် ရေကြာတို့ ဖြစ်ကြသည်။ ကန်များတွင် cyanobacteria စပီရူလိုင်းနား (တစ်ခါတရံ "စိမ်းပြာရေညှိ" ဟု ခေါ်) များ ရှင်သန်ပေါက်ရောက်လျက်ရှိသည်။ ၎င်းတို့ကို ရိတ်သိမ်းကာ အခြောက်ခံပြီး ဆေးအဖြစ် ရောင်းချကြသည်။ ၂၀၁၄ ခုနှစ် အကုန်တွင် မြန်မာနိုင်ငံအစိုးရက တွင်းတောင်ကန်ကို ယူနက်စကိုကမ္ဘာ့အမွေအနှစ်စာရင်းတွင် တင်သွင်းရန် စီစဉ်ခဲ့သည်။

ကိုးကား
-------

1. 1 2 3 4  Lower Chindwin။ Smithsonian Institution။
2. ↑  Myanmar to seek world heritage title for natural Spirulina lake။ *The Nation* (19 September 2014)။ 1 January 2019 တွင် မူရင်းအား မော်ကွန်းတင်ပြီး။  10 July 2021 တွင် ပြန်စစ်ပြီး။
**ဦးကျော်ကျော်မောင်** (၁၉၃၉ ဖွား) သည် မြန်မာနိုင်ငံတော်ဗဟိုဘဏ် ဥက္ကဋ္ဌ အဖြစ် ခန့်အပ် တာဝန်ထမ်းဆောင်ခဲ့သူဖြစ်သည်။ သူ့ကို မြန်မာနိုင်ငံတော်ဗဟိုဘဏ် ၏ ဥက္ကဋ္ဌ အဖြစ် အစိုးရအဖွဲ့ ၃ ဆက်အထိ ၃ကြိမ်တိုင်တိုင် ခန့်အပ်တာဝန်ပေးခဲ့၍ သူသည် သက်တမ်းအရှည်ကြာဆုံး တာဝန်ပေးခံခဲ့ရသူ အဖြစ် စံချိန်တင်သည်။သူ၏ ဗဟိုဘဏ်ဥက္ကဋ္ဌ ထမ်းဆောင်သက်မှာ ၁၈ နှစ် အထိ ရှိခဲ့သည်။

ငယ်ဘဝ
-----

အဖ ဦးမောင်မောင်၊အမိ ဒေါ်ကြင်ကြင် တို့က သူ့အား မန္တလေးမြို့ တွင် မွေးဖွားခဲ့သည်။

ပညာအရည်အချင်း
-------------

သူသည် ဆယ်တန်း အောင်ပြီးနောက် စီးပွားရေးဆိုင်ရာပညာရပ်အား ဆည်းပူးသင်ကြားသည်။ B.Com (ဝါဏိဇ္ဇဝိဇ္ဇာ) ဘွဲ့ ရရှိသည်။

ဝန်ထမ်းဘဝ
---------

သူသည် ဘွဲ့ရပြီးနောက် မြန်မာ့စီးပွားရေးဘဏ် တွင် ဝန်ထမ်းအဖြစ် အလုပ်ဝင်ပြီး ဘဝဖြတ်သန်းခဲ့သည်။ရာထူးအဆင့်ဆင့် တိုးသည်။၁၉၇၀ ပြည့်နှစ် အလွန်ကာများတွင် မြန်မာ့စီးပွားရေးဘဏ် မှ တဆင့် ဗဟိုဘဏ် သို့ ကူးပြောင်းသည်။

ဗဟိုဘဏ်ဥက္ကဋ္ဌ ဘဝ
-----------------

၁၉၉၇ ခုနှစ် နိုဝင်ဘာလ ၂၀ရက် တွင် ဗဟိုဘဏ် ဥက္ကဋ္ဌ အဖြစ် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ က ခန့်အပ်လိုက်၍ သူသည် ဗဟိုဘဏ် ၏ ၉ ဦးမြောက် ဥက္ကဋ္ဌ ဖြစ်လာသည်။ ထိုတာဝန် ကို ၁၀ နှစ် ကြာ တာဝန်ထမ်းသည်။ သမ္မတဦးသိန်းစိန်အစိုးရအဖွဲ့ လက်ထက် ၂၀၁၃ ခုနှစ် ဩဂုတ် ၁ရက်နေ့တွင် သူသည် ဗဟိုဘဏ် ဥက္ကဋ္ဌ အဖြစ် ရွေးချယ်တင်မြှောက်ခံရသည်။ သက်တမ်း ၅နှစ် ပြည့်သည်အထိ တာဝန်ထမ်းဆောင်ပြီးနောက် အမျိုးသားဒီမိုကရေစီအဖွဲ့ချုပ်အစိုးရ က သူ့ကိုပင် ဗဟိုဘဏ်ဥက္ကဋ္ဌ အဖြစ် ဆက်လက်တာဝန် ပေးသည်။  ထိုတာဝန် အား ၂၀၂၁ မြန်မာနိုင်ငံစစ်အာဏာသိမ်း သည့် ၂၀၂၁ ဖေဖော်ဝါရီ ၁ရက်နေ့အထိ တာဝန်ထမ်းဆောင်ခဲ့သည်။

### ဝေဖန်ခံရမှုများ

အရေးယူပိတ်ဆို့ခံရမှုများကြောင့် နိုင်ငံတကာ နှင့် ကင်းကွာနေသည့်ကာလ အပါအဝင် ၂ဝဝ၃ ခုနှစ် မြန်မာနိုင်ငံ ဘဏ်လုပ်ငန်းအကျပ်အတည်း ကာလတစ်လျှောက် သူသည် ဗဟိုဘဏ် ဦးဆောင်ခဲ့သူဖြစ်ခဲ့သော်လည်း သူသည် အကျပ်အတည်းအား ကန့်သတ်ရန် လုံလောက်သည့် လုပ်ဆောင်ချက်များ မလုပ်ခဲ့သူ ဟု စွပ်စွဲခံရဖူးသည်။ ယင်းအပြင် ၂၀၁၈ ခုနှစ်က ၎င်း၏ နောက်ထပ်သက်တမ်းအား သမ္မတဦးဝင်းမြင့် က တိုးသည့်အခါတွင်လည်း မြန်မာ့စီးပွားရေးအား တိုးတက်အောင် မလုပ်ဆောင်နိုင်ခဲ့သူ တစ်ဦး အဖြစ် ပုံဖော်ဝေဖန်ခံရသည်။

မိသားစုဘဝ
---------

သူသည် အိမ်ထောင်သည်တစ်ဦးဖြစ်ပြီး၊သားသမီး ၄ ဦး ထွန်းကားခဲ့သည်။

ကိုးကား
-------


1. ↑  မြန်မာနိုင်ငံတော်ဗဟိုဘဏ်တွင် တာဝန်ထမ်းဆောင်ခဲ့သော ဥက္ကဋ္ဌကြီးများ။ *Central Bank of Myanmar*။  25 March 2024 တွင် ပြန်စစ်ပြီး။
2. ↑  ဗဟိုဘဏ်ဥက္ကဋ္ဌအဖြစ် ဦးကျော်ကျော်မောင်ကိုခန့်အပ်ရန် သမ္မတ အဆိုပြု။ *ဆင်ဟွာသတင်း* (၂၆ ဇူလိုင် ၂၀၁၈)။  ၂၅ မတ် ၂၀၂၄ တွင် ပြန်စစ်ပြီး။
3. ↑  လက်ရှိဗဟိုဘဏ် ဥက္ကဋ္ဌကို သက်တမ်းတိုးဖို့ သမ္မတ အဆိုပြု။ *BBC Burmese* (၂၆ ဇူလိုင် ၂၀၁၈)။  ၂၅ မတ် ၂၀၂၄ တွင် ပြန်စစ်ပြီး။
4. ↑  Myanmar's veteran central bank chief gets another term။ *Reuters* (26 July 2018)။  25 March 2024 တွင် ပြန်စစ်ပြီး။
5. ↑  ဗဟိုဘဏ်ဥက္ကဋ္ဌသစ် ဘယ်သူဖြစ်လာမလဲ။ *Frontier Myanmar* (၄ ဇွန် ၂၀၁၈)။  ၂၅ မတ် ၂၀၂၄ တွင် ပြန်စစ်ပြီး။
6. ↑  ဗဟိုဘဏ်ဥက္ကဋ္ဌပြန်လည် ခန့်အပ်မှုအပေါ် အမြင်သဘောထားများ။ *VOA Burmese* (၆ ဩဂုတ် ၂၀၁၈)။  ၂၅ မတ် ၂၀၂၄ တွင် ပြန်စစ်ပြီး။
7. ↑  မြန်မာနိုင်ငံတော်ဗဟိုဘဏ်ဥက္ကဋ္ဌ ရာထူးအတွက် ယခင်အစိုးရလက်ထက်က စတင်တာဝန်ယူခဲ့သော လက်ရှိဗဟိုဘဏ်ဥက္ကဋ္ဌ ဦးကျော်ကျော်မောင်အား ဆက်လက်ခန့်ထားရန် အမည်စာရင်းတင်သွင်းခဲ့ပြီး အပြောင်းအလဲကို ဆောင်ရွက်နိုင်လိမ့်မည်ဟု မမျှော်လင့်ကြောင်း NLD ပါတီလွှတ်တော်ကိုယ်စားလှယ် ပြောကြား။ *Eleven Media Group* (၂၇ ဇူလိုင် ၂၀၁၈)။  ၂၅ မတ် ၂၀၂၄ တွင် ပြန်စစ်ပြီး။
ပြည်ထောင်စု ဖောင့် (Pyidaungsu Font) ဆိုသည်မှာ အများသုံး ပြည်သူပိုင် တရားဝင် အခမဲ့ သုံးနိုင်ရန် ရည်ရွယ်၍ မြန်မာနိုင်ငံ ကွန်ပျူတာ အသင်းချုပ်မှ ရေးဆွဲထုတ်လုပ်ခဲ့သော မြန်မာဖောင့် တစ်ခု ဖြစ်သည်။ မြန်မာဖောင့် ဆိုသော်လည်း အသုံးပြု၍ရ ရသော ဘာသာများမှာ- မြန်မာ, သက္ကတ/ပါဠိ, မွန်, ရှမ်း, စကောကရင်, ပိုးကရင်(အနောက်ပိုင်း), ပိုးကရင် (အရှေ့ပိုင်း), ပအိုဝ့်ကရင်, ကယား, အရှိုချင်း, ခန္တီးရှမ်း, Aiton & Phake, တိုင်းလျမ်ခေါ်ရှမ်းနီ, ရွှေပလောင်, ပလေးပလောင်, ရူမာည်းတအောင်း, စသည်တို့ဖြစ်သည်။

၁-၁၀-၂၀၁၉ တွင် တစ်နိုင်ငံလုံး တရားဝင် ယူနီကုဒ် တစ်ပြိုင်တည်း ပြောင်းသုံးရန် နှစ်ပေါင်းများစွာ စီစဉ်ဆောင်ရွက်ခဲ့ရသည့် စီမံကိန်း၏ ရလာဒ် တစ်ခုဖြစ်သည်။Pyidaungsu Font တွင် Keyboard တပါတည်း ပါဝင်သည်။

ကိုးကား
-------

1. ↑  Myanmar Unicode Support Center[*လင့်ခ်သေ*] by MCF

| * ရှု
* ပြော
* ပြင်
မြန်မာဖောင့်များ (အက္ခရာ သိမ်းဆည်းပုံအရ ခွဲခြားထားသည်) |
| --- |
| ယူနီကုဒ် | 
* ပြည်ထောင်စု
* ပိတောက်ဖောင့်
* ပုရပိုက်ဖောင့်
* မာစတာပိယူနီစံဖောင့်
* မြန်မာ၃
* သံလွင်ဖောင့်
* ဝင်းယူနီအင်းဝဖောင့်

 |
| ယူနီကုဒ် (အဟောင်း) | 
* မြန်မာ၁
* မြန်မာ၂

 |
| ယူနီကုဒ်တု | 
* ဇော်ဂျီဖောင့်
* မြစေတီဖောင့်
* ဧရာဖောင့်

 |
| ASCII | 
* စီအီးဖောင့်
* ဝင်းဖောင့်
* အနုပညာအိမ်ဖောင့်

 |
**ဝီလဂါမဝိဟာရ** ("ဗီဂန်ရာဇမဟာဝိဟာရ" ဟုလည်း သိကြ) သည် သီရိလင်္ကာနိုင်ငံ၊ ထရင်ကွန်မလီးခရိုင်၊ ကန်နိယမြို့တွင် တည်ရှိသည့် သမိုင်းဝင်ဗုဒ္ဓဘာသာကျောင်းတော်တစ်ခု ဖြစ်သည်။ ၎င်းကျောင်းတော်ကို ဟိန္ဒူဘာသာဝင်များက "Natanar Kovil" ဟုလည်း သိကြသည်။ သမိုင်းကြောင်းများအရ ဗီဂန်ဝိဟန်ရသည် နိုင်ငံရှိ အရေးပါသည့် ဗုဒ္ဓဘာသာများထဲမှ တစ်ခုဖြစ်သည်။ ၎င်းကျောင်းတော်တွင် သီရိလင်္ကာနှင့် တမီလူမျိုး ဗုဒ္ဓဘာသာဝင်တို့သည် ဝတ်ပြုမှုများ လုပ်ကြသည်။

ကျောင်းတော်ကို သီရိလင်္ကာနိုင်ငံရှေးဟောင်းသုတေသနဌာနက ထရင်ကွန်မလီးခရိုင်ရှိ ထိန်းသိမ်းစောင့်ရှောက်ရမည့် ရှေးဟောင်းနယ်မြေတစ်ခုအဖြစ် သတ်မှတ်ခဲ့သည်။

သမိုင်းကြောင်း
--------------

ဝိဟာရအတွင်းရှိ ရပ်တော်မူရုပ်ပွားတော်
ကျောင်းတော်ကို ဒေဝါနံပီယတိဿမင်း (307–267 BC) အုပ်စိုးစဉ်က တည်ခဲ့သည်ဟု ယုံကြည်ရသည်။ နောက်ပိုင်းတွင် ကျောင်းတော်အား ပြင်ဆင်မွမ်းမံမှုများကို ဘုရင် Bathiya I, Agkbo II, Vijayabahu I and Parakramabahu I အစရှိသည့် ဘုရင်များက ဆောင်ရွက်ခဲ့ကြသည်။ ဘုရင် Bhatika Tissa (141-165 AD) လက်ထက်တွင် ရေးထိုးထားခဲ့သည့် ကျောက်စာတစ်ခုကိုလည်း ကျောင်းတော်တွင် တွေခဲ့ရသည်။ အနုရာဒပူရနှင့် ပိုလွန်နရူပမင်းဆက်များ ပြိုလဲပြီးနောက်တွင် လူများသည် နိုင်ငံတောင်ပိုင်းသို့ ပြောင်းရွှေ့ခဲ့ကြသည်။ ထိုသို့ ပြောင်းရွှေ့ခဲ့ကြသဖြင့် ကျောင်းတော်သည် စွန့်ပစ်ခံခဲ့ရကာ အပျက်အစီးများအဖြစ်သို့ ရောက်ရှိခဲ့သည်။

အေဒီ ၉၉၃ တွင် အိန္ဒိယမှ Cholas ၏ ကျူးကျော်မှုနှင့်အတူ နိုင်ငံတဝှမ်းရှိ ဗုဒ္ဓဘာသာကျောင်းတော်များစွာတို့သည့် ဖျက်ဆီးခံခဲ့ရသည်။ ဝီလဂါမဝိဟာရသည် ဖျက်ဆီးခံရမှုမှ လွတ်မြောက်ခဲ့သည်။ Cholas လက်ထက်တွင် ကျောင်းတော်ကို ပြန်လည်ပြင်ဆင်ရမည့်အစား ကျောင်းတော်တွင် သူတို့၏ ကိုယ်ပိုင်ပုံစံများကို ထည့်သွင်းခဲ့သည်။ ထို့နောက်တွင် ဘုရင် Rajaraja I က ကျောင်းတော်ကို Rajarajaperumpalli ဟု အမည်ပေးခဲ့သည်။ အချို့သော တမီကျောက်စာများတွင် ဘုရင် Rajaraja နှင့် Rajendradeva တို့လက်ထက်အတွင်း ပြုလုပ်ခဲ့ကြသည့် ကျောင်းတော်အတွက် လှူဒါန်းမှုများကို မှတ်တမ်းတင်ထားသည်ကို တွေ့ရှိရသည်။

၁၉၂၉ ခုနှစ်တွင် ဝီလဂါမဝိဟာရ၏ အပျက်အစီးများကို သီရိလင်္ကာရှေးဟောင်းသုတေသနဌာနက ရှာဖွေတွေ့ရှိခဲ့ကြသည်။ ၁၉၃၄ ခုနှစ်တွင် ထိုနေရာကို ထိန်းသိမ်းစောင့်ရှောက်ရမည့်နေရာအဖြစ် သတ်မှတ်ခဲ့သည်။

အပျက်အစီးများ
-------------

အချို့အပျက်အစီးများသည် ကျောင်းတော်ပဝုဏ်တစ်ခုလုံးတွင် ပြန့်ကြဲလျက်ရှိသည်။ ၎င်းပြန့်ကြဲနေသည်များတွင် ကျောက်စာများ၊ အုတ်အမိုးခုံးများ၊ ရုပ်ပွားတော်ထားရှိရာ အဆောက်အဦအပိုင်းအစများ၊ ဘောင်များ၊ တံတိုင်းကျောက်တုံးများ စသည်တို့ ပါဝင်သည်။

ကိုးကား
-------

1. ↑  Velgamvehera။ Department of Archaeology။ 23 December 2019 တွင် မူရင်းအား မော်ကွန်းတင်ပြီး။  27 March 2016 တွင် ပြန်စစ်ပြီး။
2. ↑  Velgam Vehera။ Travel Lanka Compass။ 2 July 2017 တွင် မူရင်းအား မော်ကွန်းတင်ပြီး။  21 February 2016 တွင် ပြန်စစ်ပြီး။
3. ↑  A recollection of a past။ Exploresrilanka (March 2012)။ 17 April 2021 တွင် မူရင်းအား မော်ကွန်းတင်ပြီး။  21 February 2016 တွင် ပြန်စစ်ပြီး။
4. ↑  Velgam Vehera။ Govisitsrilanka.com။ 4 August 2020 တွင် မူရင်းအား မော်ကွန်းတင်ပြီး။  21 February 2016 တွင် ပြန်စစ်ပြီး။
**ယူအေးဖာ ဥရောပဖလား ဘောလုံးပြိုင်ပွဲ** (အင်္ဂလိပ်: UEFA European Championship (or) UEFA European Football Championship) သည် သမားရိုးကျအားဖြင့် **ယူရို** ခေါ်ဝေါ်သုံးစွဲကြပြီး ဥရောပဘောလုံးအဖွဲ့ချုပ် ၏ အဖွဲ့ဝင်နိုင်ငံများက ပြိုင်ဆိုင်ကြသော ဘောလုံးပြိုင်ပွဲတစ်ရပ်ဖြစ်သည်။ ၁၉၆၀ မှစတင်၍ လေးနှစ်တစ်ကြိမ် ကျင်းပလာ၍ ဖီဖာ ကမ္ဘာ့ဖလား ပြိုင်ပွဲကျင်းပသောနှစ်များကြားရှိ စုံကိန်းရှိသော နှစ်များတွင် ကျင်းပသည်။ မူလက ဥရောပ နိုင်ငံများဖလား (European Nations' Cup) ဟုခေါ်တွင်ခဲ့ပြီး ၁၉၆၈တွင် လက်ရှိအမည်ကို ပြောင်းလဲခဲ့သည်။ ၁၉၉၆ ယူရိုမှအစပြုလျှက် သီးသန့်ပြိုင်ပွဲများကို "**UEFA Euro [year]**" အမည်ပုံစံဖြင့် များသောအားဖြင့် ရည်ညွှန်းကြပြီး ဤပုံစံသည် ရှေးယခင်ပြိုင်ပွဲများကိုပါ အကျိုးသက်ရောက်မှုရှိစေသည်။ 

အလိုအလျှောက် ခြေစစ်ပွဲအောင်သော အိမ်ရှင်နိုင်ငံမှလွဲ၍ ပြိုင်ပွဲဝင်မည့် အသင်းများသည် ခြေစစ်ပွဲကစားရသည်။ ၂၀၁၆ မတိုင်မချင်း ချန်ပီယံဖြစ်သော အသင်းများသည် Fifa Confederations Cup ပြိုင်ပွဲကို ပါဝင်ယှဉ်ပြိုင်နိုင်ခဲ့သည်။ သို့သော် မဖြစ်မနေ ပါဝင်ကစားရန်တော့ မလိုအပ်ပေ။

ဥရောပ ချန်ပီယံဖလားပြိုင်ပွဲ (၁၅) ခုကို နိုင်ငံအသင်း (၁၀) သင်းမှ အနိုင်ရရှိထားပြီး ထိုအနိုင်ရ အသင်းများမှာ ဂျာမနီ အမျိုးသား ဘောလုံးအသင်း၊ စပိန် အမျိုးသား ဘောလုံးအသင်း တို့က သုံးကြိမ်စီ၊ ပြင်သစ် အမျိုးသား ဘောလုံးအသင်းနှင့် အီတလီ အမျိုးသား ဘောလုံးအသင်းတို့က နှစ်ကြိမ်၊ ဆိုဗီယက်ယူနီယံ အမျိုးသား ဘောလုံးအသင်း]၊ နယ်သာလန် အမျိုးသား ဘောလုံးအသင်း၊ ချက်ကိုစလိုဗက်ကီးယား အမျိုးသား ဘောလုံးအသင်း၊ ဒိန်းမတ် အမျိုးသား ဘောလုံးအသင်း၊ ဂရိ အမျိုးသား ဘောလုံးအသင်းနှင့် ပေါ်တူဂီ အမျိုးသား ဘောလုံးအသင်း တို့က တစ်ကြိမ်စီ ရရှိထားသည်။ လက်ရှိအချိန်ထိ စပိန်အသင်းသည် သမိုင်းတွင် နှစ်ကြိမ်ဆက် ရယူနိုင်ခဲ့သော အသင်းဖြစ်ကာ ၂၀၀၈နှင့် ၂၀၁၂ တို့တွင် ဖြစ်သည်။ ဖီဖာ ကမ္ဘာ့ဖလားပြိုင်ပွဲပြီးလျှင် ဒုတိယမြောက် ကြည့်ရှုသူအများဆုံးဖြစ်၍ ၂၀၁၂ ယူရို ဗိုလ်လုပွဲကို ကမ္ဘာအနှံ့ပရိသတ် သန်း(၃၀၀) က ကြည့်ရှုခဲ့ကြသည်။

ပြီးခဲ့သည့် ၂၀၁၆ ယူရိုပြိုင်ပွဲတွင် ပြင်သစ်က အိမ်ရှင်အဖြစ်ကျင်းပ၍ ပေါ်တူဂီအသင်းက ပြင်သစ်ကို အချိန်ပိုကစားချိန်တွင် ၁-၀ ဖြင့် ပါရီမြို့ ဆာန်ဒါနီ အရပ်ရှိ 'စတဲ ဒါ ဖရော့န်စ်' ကစားကွင်းတွင် အနိုင်ရရှိခဲ့သည်။ ထိုပွဲကို လူပေါင်း (၂၄၈) သန်းက ကြည့်ရှုခဲ့ကြရာ ဥရောဖလားသမိုင်းတွင် ဒုတိယမြောက် ကြည့်ရှုသူအများဆုံးပွဲဖြစ်ခဲ့သည်။

မှတ်စု
------

1. ↑  UEFA သည် Union of European Football Associations ပါ စကားလုံးတစ်လုံးချင်းစီ၏ အစများကို **ပေါင်းစပ်၍** အသံထွက်ရှိရသည်။ အက္ခရာ တစ်လုံးချင်းကို အသံမထွက်ရပါ။ Nato ကို နေတိုး၊ AIDS ကို အေ့ဒ်စ် ဟု ထွက်သကဲ့သို့ဖြစ်၏ ။

ကိုးကား
-------

1. ↑  Regulations of the UEFA European Football Championship 2018–20။ Union of European Football Associations (9 March 2018)။  13 March 2018 တွင် ပြန်စစ်ပြီး။
2. ↑  2005/2006 season: final worldwide matchday to be 14 May 2006။ *FIFA.com*။ Fédération Internationale de Football Association (19 December 2004)။ 12 July 2012 တွင် မူရင်းအား မော်ကွန်းတင်ပြီး။  13 January 2012 တွင် ပြန်စစ်ပြီး။
3. ↑  Roxborough၊ Scott။ "Amid FIFA Scandal, EBU Buys Euro 2016 Rights"၊ 24 June 2015။
4. ↑  "Euro 2016 seen by 2 billion on TV; 600M tune in for final"။
NAZI ဆိုသည်မှာ ဂျာမန်ဘာသာစကားဖြစ်သည့် **Na**tionalso**zi**alismus (အမျိုးသား ဆိုရှယ်လစ်စနစ်) အတိုချုပ်ထားခြင်းဖြစ်သည်။

အမျိုးသားဆိုရှယ်လစ်စနစ် (Nationalsocialism)
-------------------------------------------

အမျိုးသားဆိုရှယ်လစ်စနစ် သည် အစွန်းရောက်သော လူတစ်စု၏ ဂျူးလူမျိုးမုန်းတီးရေး၊ ကွန်မြူနစ်စနစ် ဆန့်ကျင်ရေး၊ ဒီမိုကရေစီအယူဝါဒ တော်လှန်ရေး အတွက် လှုံ့ဆော်လှုပ်ရှားခဲ့သော စနစ်ကြီးတစ်ခုဖြစ်သည်။ အမျိုးသားဆိုရှယ်လစ်စနစ် (german: Nationalsozialismus) သည် ပထမကမ္ဘာစစ်ကြီးအပြီး ဂျာမဏီနိုင်ငံတွင် စတင်အမြစ်တွယ်ပေါက်ဖွားခဲ့သည်။

နာဇီတို့၏လုပ်ဆောင်မှုများ
-------------------------

အဒေါ့လ်ဖ် ဟစ်တလာ (Adolf Hitler) ၏ ခေါင်းဆောင်မှုအောက်တွင် ဂျာမန် အမျိုးသားဆိုရှယ်လစ် အလုပ်သမားများပါတီ (NSDAP) နှင့် သူ၏ ပါတီဝင်များသည် "တတိယပြည်ထောင်" သို့မဟုတ် "ခေါင်းဆောင်ကြီးဦးစီးသော နိုင်ငံတော်" ဟုဆိုကာ နာဇီတို့၏ "အကြွင်းမဲ့အာဏာရှင်စနစ်" ကို တည်ထောင်ခဲ့ကြသည်။ ၁၉၃၉ ခုနှစ်မှ စတင်၍ နယ်နိမိတ်ကျူးကျော်ရေး စစ်ပွဲများစွာကိုဆင်နွှဲပြီး ဒုတိယကမ္ဘာစစ်မီးစာကို စတင်လောင်ကျွမ်း စေခဲ့သည်။ နာဇီတို့၏ အုပ်ချုပ်မှုတလျောက် ဂျူးသုတ်သင်ရေးစီမံကိန်း ကို အစီအစဉ်တကျနှင့် တစိုက်မတ်မတ် လုပ်ဆောင်ခဲ့ကြသည်။

နာဇီတို့၏ အုပ်စိုးဗိုလ်ကျမှု သည် ၁၉၄၅ ခု မေလ ၈ ရက်နေ့တွင် ဒုတိယ ကမ္ဘာစစ်ကြီးနှင့်အတူ အပြီးသတ်ချုပ်ငြိမ်းသွားခဲ့သည်။

နာဇီလက်သစ်များ
--------------

လက်ယျာအစွန်းရောက်ဝါဒီများသည် ပါတီအဖွဲ့အစည်းမျိုးမျိုး၊ အသွင်အမျိုးမျိုးဖြင့် နာဇီတို့၏ အယူအဆ နှင့် သဘောတရားများကို ပြန်လည်အသက်သွင်းလျက်ရှိကြသည်။ နာဇီတို့၏ စည်းရုံးရေးလုပ်ငန်းစဉ်များ၊ နာဇီပါတီအဖွဲ့အစည်းများ၊ ထိုတစ်ချိန်က အသုံးပြုခဲ့သော သင်္ကေတများ၊ အမှတ်အသားများ၊ နာဇီတို့၏ နှုတ်ဆက်သည့် ဟန်များကို ယနေ့ ဂျာမဏီနိုင်ငံတွင် ရာဇဝတ်မှုတစ်ခုအနေနှင့် ဥပဒေပြု တားမြစ်ထားသည်။ ဩစတြီးယားနိုင်ငံနှင့် အခြားသော နိုင်ငံအများအပြားတွင်လည်း နာဇီစနစ်ဆိုး နောက်ထပ်တစ်ကြိမ် အသက်မဝင်စေရန် ထိုနည်းအတူ ဥပဒေပြု၍ ပိတ်ပင်တားမြစ်လျက်ရှိသည်။

ကျမ်းကိုးစာရင်း
---------------

* မှကူးယူဖော်ပြသည် Archived 6 October 2018 at the Wayback Machine.
**အုအဲနိုဗုဒ္ဓရုပ်ပွားတော်ကြီး** သည် အဲဒိုခေတ်ကာလက တည်ထားကိုးကွယ်ခဲ့သည့် ဗုဒ္ဓ၏ ထိုင်တော်မူ ရုပ်ပွားတော်ကြီး ဖြစ်သည်။ ၎င်းကို ယခုအခါ ဂျပန်နိုင်ငံ၊ တိုကျိုမြို့၊ အုအဲနိုပန်းခြံတွင် ထားရှိသည်။ ရုပ်ပွားတော်ကြီးကို ကြေးညိုဖြင့် ၁၆၃၁ တွင် ပြလုပ်ခဲ့သည်။ ၁၈၅၅ ခုနှစ် အဲဒိုငလျင်၊ ၁၈၄၁ မီးလောင်မှု၊ ၁၆၄၀ တွင် ပျက်စီးမှုများ စသည့်ဒဏ်များကို ခံစားခဲ့ရပြီးနောက်တွင် ရုပ်ပွားတော်ကြီးကို ပြန်လည်ပြင်ဆင်ခဲ့သည်။ ဆိုးရွားစွာပျက်စီးခဲ့ရသည်မှာ ၁၉၂၃ ခုနှစ် ကန်တိုးငလျင်ကြီးတွင် ဖြစ်ကာ ရုပ်ပွားတော်၏ ဦးခေါင်းသည် ပြုတ်ကျခဲ့ရပြီး ရုပ်ပွားတော်ကြီး၏ အစိတ်အပိုင်းအများစုသည်လည်း ပစိဖိတ်စစ်ပွဲကာလအတွင်း၌ အရည်ကျိုကာ အသုံးပြုခြင်း ခံခဲ့ရသည်။ ၁၉၇၂ ခုနှစ်တွင် Kan'ei-ji ကျောင်းတော်တွင် မျက်နှာတော်ကို ပြင်ဆင်ခဲ့ကာ ရုပ်ပွားတော်၏ နဂိုမူလနေရာတွင် ထားရှိခဲ့သည်။

ရုပ်ပုံများ
-----------

* Former Daibutsuden, early Meiji periodFormer Daibutsuden, early Meiji period
* Ueno Daibutsu in the Taishō period, before the 1923 Great Kantō earthquakeUeno Daibutsu in the Taishō period, before the 1923 Great Kantō earthquake
* The head fallen off the Daibutsu, after the 1923 earthquake.The head fallen off the Daibutsu, after the 1923 earthquake.

ကိုးကား
-------

1. ↑  "Ueno Daibutsu"၊ *Ueno Keizai Shimbun*၊ 14 January 2011။ 23 May 2011 တွင် ပြန်စစ်ပြီး။ Archived from the original on 17 March 2017။
2. ↑  "Ueno Daibutsu"၊ *Daily Yomiuri*၊ 30 March 2010။ 23 May 2011 တွင် ပြန်စစ်ပြီး။ Archived from the original on 16 November 2011။
**ခြေလျင်တပ်ရင်းအမှတ် (၇၄)** သည် တောင်ပိုင်းတိုင်းစစ်ဌာနချုပ် လက်အောက်ခံ ခြေလျင်တပ်ရင်း တစ်ရင်း ဖြစ်ပြီး ပဲခူးတိုင်း၊ ထန်းတပင်မြို့နယ်၊ ဇရပ်ကြီးမြို့ တွင် အခြေစိုက်သည်။

သမိုင်း
-------

ဖေဖော်ဝါရီ ၁၁၊ ၂၀၂၄ တွင် စစ်တပ်၏ ခလရ ၇၃ တပ်ရင်း အပါအဝင် စစ်တပ် စခန်းများကို KNLA နှင့် PDF တို့ကဝင်ရောက် တိုက်ခိုက်ခဲ့သည်။

| * ရှု
* ပြော
* ပြင်
 တပ်မတော် (ကြည်း) |
| --- |
| ဦးဆောင်သူများ | 

|  |  |
| --- | --- |
|  တပ်မတော် | 
* ဗိုလ်ချုပ်မှူးကြီး မင်းအောင်လှိုင်
* ဒုတိယဗိုလ်ချုပ်မှူးကြီး စိုးဝင်း

 |
| တပ်မတော် (ကြည်း) | 
* စစ်ဦးစီးအရာရှိချုပ်(ကြည်း)
* စစ်ဦးစီး(ဗိုလ်ချုပ်)(ကြည်း)

 |

 |  |
| ဌာနကြီးများ | 
* ကာကွယ်ရေးဝန်ကြီးဌာန
* ဗဟိုမှတ်ပုံတင်ရုံး

 |
| စစ်ဆင်ရေးအထူးအဖွဲ့များ | 
* ၁
* ၂
* ၃
* ၄
* ၅
* ၆

 |
|  တိုင်းစစ်ဌာနချုပ်များ | 
* မပခ
* ရမခ
* ရလခ
* ရပခ
* ရတခ
* တပခ
* နတခ
* နပခ
* နမခ
* လပခ
* နပတ
* ရကတ
* တသခ
* ကရခ

 |
|  ဒေသကွပ်ကဲမှုစစ်ဌာနချုပ်များ | 
* ကလေး
* စစ်တွေ
* တနိုင်း
* ပြည်
* လောက်ကိုင်
* လွိုင်ကော်

 |
| ခြေမြန်တပ်မဌာနချုပ်များ | 
* ၁၁
* ၂၂
* ၃၃
* ၄၄
* ၅၅
* ၆၆
* ၇၇
* ၈၈
* ၉၉
* ၁ဝ၁

 |
| စစ်ဆင်ရေးကွပ်ကဲမှုဌာနချုပ်များ | 
* ၁
* ၂
* ၃
* ၄
* ၅
* ၆
* ၇
* ၈
* ၉
* ၁၀
* ၁၂
* ၁၃
* ၁၄
* ၁၅
* ၁၇
* ၁၈
* ၁၉
* ၂၀
* ၂၁

 |
| လေကြောင်းရန်ကာကွယ်ရေးစစ်ဆင်ရေးကွပ်ကဲမှုဌာနချုပ်များ | 
* ၁
* ၂
* ၃
* ၄
* ၅
* ၇
* ၈
* ၉

 |
| အမြောက်စခန်းကွပ်ကဲမှုဌာနချုပ်များ | 
* ၅၀၅
* ၆၀၆
* ၇၀၇
* ၈၀၈
* ၉၀၁
* ၉၀၂
* ၉၀၃
* ၉၀၄
* ၉၀၅
* ၉၀၉

 |
| ခြေလျင်တပ်မဟာများ | 
* ၃
* ၄
* ၁၆

 |
| လေကြောင်းရန်ကာကွယ်ရေးတပ်ရင်းများ | 
* ၃၀၁၉
* ၃၀၃၁
* ၃၀၃၉

 |
| အမြောက်တပ်ရင်းများ | 
* ၃၁၁
* ၃၁၂
* ၃၁၃
* ၃၁၄
* ၃၁၅
* ၃၁၆
* ၃၁၇
* ၃၁၈
* ၃၅၀
* ၃၇၂

 |
| ခြေလျင်တပ်ရင်းများ | 
* ၄
* ၇၆
* ၇၈

 |
| ခြေမြန်တပ်ရင်းများ | 
* ၁၁
* ၁၁၆
* ၃၄၄
* ၃၅၆
* ၄၄၀
* ၅၅၀

 |
| ထောက်ပံ့နှင့် ပို့ဆောင်ရေးတပ်ရင်းများ | 
* ၁၂၁
* ၂၂၂
* ၃၂၃
* ၆၂၆

 |
|  တပ်မတော် (ကြည်း) •  တပ်မတော် (ရေ) •  တပ်မတော် (လေ) •  ကမ်းခြေစောင့်တပ်ဖွဲ့ •  လေကြောင်းရန်ကာကွယ်ရေး |

**ဤတမ်းပလိတ်၏ ကနဦးအမြင်ကို မည်သို့စီမံမည်နည်း**  

ပထမဆုံးအကြိမ်ပေါ်အလာတွင် ဤတမ်းပလိတ်၏ ကနဦးအမြင်ကို ပြင်ဆင်သတ်မှတ်ရန် ပါရာမီတာများ ထည့်သွင်းပါ:

`|state=collapsed` တမ်းပလိတ်ကို ခေါက်ထားသည့်အခြေအနေဖြင့် ပြသရန်၊ ဆိုလိုသည်မှာ ခေါင်းစဉ်ဘားတန်းမှလွဲ၍ ကျန်အပိုင်းများကို ဝှက်ထားခြင်း ဖြစ်သည်။ ဥပမာ - `{{ခလရ (၇၃) |state=collapsed}}`
`|state=expanded` တမ်းပလိတ်ကို ချဲ့ထား(ဖွင့်ပြထား)သည့် အခြေအနေဖြင့် ပြသရန်၊ ဆိုလိုသည်မှာ အစိတ်အပိုင်းအားလုံးကို ပြသထားခြင်း ဖြစ်သည်။ ဥပမာ - `{{ခလရ (၇၃) |state=expanded}}`
`|state=autocollapse` တမ်းပလိတ်ကို အခြားအမျိုးအစားတူ တမ်းပလိတ်သည် စာမျက်နှာတစ်ခုအတွင်း *ပါရှိနေမှသာလျှင်* ခေါက်ထားသော အခြေအနေဖြင့် ပြသရန်၊ ဥပမာ - `{{ခလရ (၇၃) |state=autocollapse}}`
ထိုသို့မဟုတ်ပါက အခြားတစ်ခု (တမ်းပလိတ်ကုဒ်အတွင်းရှိ `|state=` ပါရာမီတာကို ကြည့်ပါ) ကိုထားပါ။ တမ်းပလိတ်၏ မူလထုံးစံအခြေအနေသည် `autocollapse` ဖြစ်သည်။

1. ↑
**ယူနီကူရို ကန့်သတ်ပူးပေါင်းဆောင်ရွက်မှု** (株式会社ユニクロ) သည် ပေါ့ပေါ့ပါးပါး ၀တ်စုံဒီဇိုင်းများ ၊ ဂျပန်နိုင်ငံတွင် မူလက စတင်တည်ထောင်ခဲ့ပြီး ထုတ်လုပ်ရောင်းချသည့် ဂျပန်ကုမ္ပဏီတစ်ခုဖြစ်ပြီး အဆိုပါကုမ္ပဏီသည် H&M ကဲ့သို့သော ကုမ္ပဏီများနှင့် နှိုင်းယှဉ်ကာ 21 ရာစုတွင် ဂျပန်နိုင်ငံကိုကျော်လွန်၍ အဓိကအဝတ်အစားအမှတ်တံဆိပ်တစ်ခုအဖြစ် ကြီးထွားလာခဲ့သည်။ 2023 ခုနှစ်တွင် ယူနီကူရို သည် ကမ္ဘာတစ်ဝှမ်းရှိ စတိုးဆိုင်ပေါင်း 2,400 ကျော်ရှိမည်ဖြစ်သည်။

ဇာတ်လမ်း
--------

ယူနီကူရို ကို *Fast Retailing* ကုမ္ပဏီများအုပ်စု၏ တစ်စိတ်တစ်ပိုင်းအနေဖြင့် ယူဘယ (ယာမာဂ်ချီ) တွင် 1949 ခုနှစ်တွင် စတင်တည်ထောင်ခဲ့သည်။

1984 ခုနှစ်တွင် "Unique Clothing Warehouse" ဟုအမည်ပေးထားသော unisex ပေါ့ပေါ့ပါးပါးအဝတ်အစားစတိုးကို နောက်ပိုင်းတွင် Uniqlo ဟုအတိုချုံး၍ ဟီရိုရှီးမားတွင်ဖွင့်လှစ်ခဲ့သည်။

ယူနီကူရို သည် ၎င်း၏ပထမဆုံးစတိုးဆိုင်ကို ၂၀၀၁ ခုနှစ်တွင် လန်ဒန်တွင် ဂျပန်နိုင်ငံအပြင်ဘက်၌ ဖွင့်လှစ်ခဲ့ပြီး ၎င်း၏ပထမဆုံးစတိုးဆိုင်ကို ၂၀၀၂ ခုနှစ်တွင် ရှန်ဟိုင်းတွင်တွင် ဖွင့်လှစ်ခဲ့သည်။ ၂၀၀၅ ခုနှစ်တွင် ပထမဆုံးသော အမေရိကန် ယူနီကူရို ကို နယူးယောက် တွင် ဖွင့်လှစ်ခဲ့သည်။

ယူနီကူရို သည် လက်ရှိတွင် လူ ၃၀၀၀၀ ကျော်ကို အလုပ်ခန့်ထားပြီး နိုင်ငံပေါင်း ၂၅ နိုင်ငံကျော်တွင် လည်ပတ်နေသည်။ ဂျပန်နိုင်ငံတွင် ယူနီကူရို စတိုးဆိုင်ပေါင်း ၈၀၀ ကျော် (တိုကျိုတစ်ခုတည်းတွင် ၁၀၀ ကျော်) နှင့် ဂျပန် ပြင်ပတွင် ၁,၆၀၀ ကျော်ရှိသည်။

လိုဂိုများ
----------

* ယူနီကူရိုလိုဂိုဟောင်းယူနီကူရိုလိုဂိုဟောင်း
* စာလုံးပေါ်တွင်ယူနီကူရိုလိုဂိုစာလုံးပေါ်တွင်ယူနီကူရိုလိုဂို
* ဂျပန်လိုယူနီကူရိုလိုဂိုဂျပန်လိုယူနီကူရိုလိုဂို

ကိုးကား
-------

* ယူနီကူရိုတရားဝင်ဝက်ဘ်ဆိုက်

### ကိုးကား

1. ↑  Group Outlets (in en)။  2023-10-19 တွင် ပြန်စစ်ပြီး။
2. ↑  1949-2003 | FAST RETAILING CO. LTD. (in en)။  2023-10-23 တွင် ပြန်စစ်ပြီး။
3. ↑  Annual Report 2005 (in en)။  2005-08-31 တွင် ပြန်စစ်ပြီး။
4. ↑  [= UNIQLO Business] (in en)။  2023-11-02 တွင် ပြန်စစ်ပြီး။
ဤဆောင်းပါးသည် နက္ခတ္တဆိုင်ရာ ဖွဲ့စည်းပုံ အကြောင်း ဖြစ်သည်။   မိမိတို့၏ ဂလက်ဆီ အတွက် နဂါးငွေ့တန်း ဂယ်လက်ဆီ ကို ကြည့်ပါ။
ခရုပတ်ပုံစံ ဂယ်လက်ဆီ NGC 1300
**ဂလက်စီ** (သို့) **ကြယ်စု** (အင်္ဂလိပ်: Galaxy) ဆိုသည်မှာ လောက(Universe) အတွင်း ဒြပ်ဆွဲမှုကြောင့် စုဝေးမိကာ ဒြပ်စုကြီးကြီးတစ်ခု (များသောအားဖြင့် ဒြပ်ကြီးလှသည့် တွင်းနက်ကြီး တစ်ခုခု)ကို ဗဟိုပြု လှည့်ပတ်နေကြသော ကြယ်များ၊ ဂြိုဟ်များ၊ ကြယ်ကြားဓာတ်ငွေ့များ၊ အမှုန်အမွှားများနှင့် ကိုယ်ပျောက်ဒြပ်ဆန်းတို့ အစုအဝေး ဖြစ်သည်။ ကြယ်စုကြီးအတွင်းမှ အရာအားလုံးသည် ဗဟိုချက်တစ်ခုကို အခြေပြု၍ သွားလာလှုပ်ရှား နေကြသည်။ ကြယ်စု (Galaxy) ဆိုသည့် အမည်မှာ ဂရိစာလုံး (Galaxier) မှ ဆင်းသက်လာပြီး အဓိပ္ပာယ်မှာ နဂါးငွေ့ ဟူ၍ဖြစ်သည်။ ထို့အတွက်ကြောင့် ကမ္ဘာပါဝင်သော လက်ရှိနေထိုင်ရာ ကြယ်စင်စု(Galaxy) ကို နဂါးငွေ့တန်း ကြယ်စုကြီးဟု ခေါ်ကြသည်။

အဓိကအားဖြင့် ဂလက်ဆီ ၃ မျိုး ရှိပြီး ၎င်းတို့မှာ ဘဲဥပုံ၊ ဝက်အူရစ်ပုံ နှင့် ပုံသဏ္ဌန်မမှန်သော ကြယ်စင်စု တို့ ဖြစ်ကြသည်။ အားလုံးသော ကြယ်စင်စု များသည် စကြဝဠာအတွင်းတွင် တည်ရှိကြသည်။ နဂါးငွေ့တန်းကြယ်စင်စုကြီးတွင် ကြယ်အစင်းပေါင်း (၂၀၀) မှ (၄၀၀) ဘီလီယံကြား တည်ရှိသည်။ နဂါးငွေ့တန်းကြယ်စင်စုကြီးနှင့် အနီးဆုံးကြယ်စင်စုကြီးမှာ အင်ဒရိုမီဒါ ကြယ်စင်စုကြီးဖြစ်ပြီး ကမ္ဘာမြေမှ အလင်းနှစ် (၂.၅) သိန်း ကွာဝေးသည်။ ကျွန်ုပ်တို့ မြင်နိုင်သော အကွာအဝေး သို့မဟုတ် လေ့လာရန် ဖြစ်နိုင်သော စကြဝဠာအတွင်းတွင် တည်ရှိသော ကြယ်စင်စုပေါင်းမှာ နာဆာ၏ New Horizons အာကာယာဉ်မှဒေတာများအရ ၂ ထရီလီယံ (7012200000000000000♠2×1012) သို့မဟုတ် ယင်းထက်ပိုသည်ဟုဆိုသည်။ ယခင် ၂၀၁၆ ခန့်မှန်းခြေအရမှာ ၂၀၀ ဘီလီယံ ဝန်းကျင် (7011200000000000000♠2×1011) ဖြစ်သည်။ ယေဘုယျအားဖြင့် ကြယ်များအရေးအတွက်ကဲ့သို့ပင် များပြားလှသည်။ (ကမ္ဘာပေါ်ရှိ သဲမှုန်အားလုံးထက် ကြယ်များအရေအတွက်က ပိုမိုများပြားလှသည်။) ဂလက်ဆီအများစုသည် အချင်း ၁၀၀၀ မှ ၁၀၀၀၀၀ parsec (အလင်းနှစ် ၃၀၀၀ မှ ၃၀၀၀၀၀ နီးပါးခန့်) အထိကျယ်ကြပြီး တစ်ခုနှင့်တစ်ခုအကွာအဝေးမှာလည်း အလင်းနှစ်ပေါင်းများစွာဖြင့် ခြားနားထားသည်။

ကိုးကား
-------

1. ↑  Fountain၊ Henry။ "Two Trillion Galaxies, at the Very Least"၊ *The New York Times*၊ 17 October 2016။
2. ↑  Astronomers were wrong about the number of galaxies in universe (in en-US)။ January 14, 2021 တွင် မူရင်းအား မော်ကွန်းတင်ပြီး။  2021-01-14 တွင် ပြန်စစ်ပြီး။
3. ↑  Staff (2019)။ How Many Stars Are There In The Universe?။ *ဥရောပ အာကာသ အေဂျင်စီ*။ September 23, 2019 တွင် မူရင်းအား မော်ကွန်းတင်ပြီး။  21 September 2019 တွင် ပြန်စစ်ပြီး။
4. ↑  Marov၊ Mikhail Ya. (2015)။ "The Structure of the Universe"။ *The Fundamentals of Modern Astrophysics*။ pp. 279–294။ doi:10.1007/978-1-4614-8730-2\_10။ ISBN 978-1-4614-8729-6။
5. ↑  Mackie၊ Glen (1 February 2002)။ To see the Universe in a Grain of Taranaki Sand။ *Centre for Astrophysics and Supercomputing*။ January 7, 2019 တွင် မူရင်းအား မော်ကွန်းတင်ပြီး။  28 January 2017 တွင် ပြန်စစ်ပြီး။